Çin istehsalı olan ilk aviadaşıyıcının dənizdə sınaqlarına başlanılıb [..] - 05:43\nAssimptomatik xəstələrin evdə müalicəsi nəzərdə tutulur [..] - 29 May 19:01\nQapalı idman müəssisələrinin fəaliyyətinin bərpası gözlənilmir [..] - 29 May 18:53\nTürkiyə mövcud imkanlarından istifadə edərək fərqli bir yerə gəlib - Rəcəb Tayyib Ərdoğan [..] - 29 May 18:51\n17 Sentyabr 2019 21:18 | 2 523\nMuxtar respublikada ordu quruculuğu sahəsində görülən işlərin tərkib hissəsi olaraq “Naxçıvan” Əlahiddə Sərhəd Diviziyasının maddi-texniki bazası möhkəmləndirilib, hərtərəfli xidmət şəraiti yaradılıb. Müasir yaşayış və xidmət kompleksləri tikilərək istifadəyə verilib, sərhəd zastavaları yenidən qurulub, sərhədlərimizin etibarlı mühafizəsi təmin edilib. Naxçıvan Muxtar Respublikası Ali Məclisinin mətbuat xidmətindən AZƏRTAC-a bildirilib ki, sentyabrın 17-də “Naxçıvan” Əlahiddə Sərhəd Diviziyasının 15-ci Sərhəd Zastavası üçün yeni xidmət və yaşayış kompleksi istifadəyə verilib.\nNaxçıvan Muxtar Respublikası Ali Məclisinin Sədri Vasif Talıbov bu münasibətlə keçirilən tədbirdə iştirak edib. “Naxçıvan” Əlahiddə Sərhəd Diviziyasının komandiri, general-mayor Niyaməddin Tağıyev Ali Məclisin Sədrinə raport verib.\nAli Məclisin Sədri açılışı bildirən lenti kəsib. Bildirilib ki, ikimərtəbəli qərargah binasında xidməti otaqlar, sinif otağı, əsgər və zabit yataqxanası, yeməkxana və ərzaq anbarı vardır. Yataqxana mebel dəstləri ilə təmin edilib, məişət guşəsi yaradılıb, soyutma və istilik sistemləri qurulub. Sinif otağında sərhəd xidmətinə aid ədəbiyyatlar və qəzetlər, eləcə də oxunması zəruri olan kitablar qoyulub.\nSərhədçi ailələri üçün tikilmiş yeni xidməti yaşayış binasında 4 mənzil yerləşir. Mənzillərdə lazımi kommunal-məişət şəraiti yaradılıb, mebel dəstləri qoyulub, xalça hədiyyə edilib.\nAli Məclisin Sədri sərhədçi ailələri ilə görüşüb, onları xidməti mənzillərlə təmin olunmaları münasibətilə təbrik edərək deyib: Zastavada xidmət edən sərhədçi ailələri üçün hərtərəfli şərait yaradılmışdır. Bu gün yeni xidməti yaşayış binası istifadəyə verilir. Burada həm xidmət edən sərhədçilərin, həm də onların ailələrinin rahatlığı tam təmin olunacaqdır.\nSərhədçi ailələri adından çıxış edən Dilbər Bayramova yeni xidməti yaşayış binasının istifadəyə verilməsini göstərilən qayğının təzahürü kimi dəyərləndirib, bütün sərhədçi ailələri adından Ali Məclisin Sədrinə minnətdarlıq edib.\nSərhədçi anası Elza İbrahimova deyib: Dövlətimiz tərəfindən hərbçi ailələrinin sosial-məişət şəraitinin yaxşılaşdırılması sahəsində ardıcıl tədbirlər görülür. Bu tədbirlərin davamı kimi tikilən yeni yaşayış binası da övladlarımızın rahatlığına hesablanıb. Ana, valideyn olaraq rahatıq və fəxr edirik. Çünki bütün hərbi qulluqçular, o cümlədən övladım hər cür şəraiti olan mənzildə yaşayacaqdır.\nSonra şəxsi heyətlə görüş olub. “Naxçıvan” Əlahiddə Sərhəd Diviziyasının komandiri, general-mayor Niyaməddin Tağıyev çıxış edərək deyib: “Naxçıvan” Əlahiddə Sərhəd Diviziyasında ardıcıl və məqsədyönlü tədbirlər həyata keçirilir. Diviziyanın maddi-texniki bazası möhkəmləndirilib, hərbi qulluqçuların xidməti və məişət şəraiti yaxşılaşdırılıb. 15-ci sərhəd zastavası da ən müasir xidmət və yaşayış şəraiti ilə təmin edilib, ərazidə geniş quruculuq işləri aparılıb. Niyaməddin Tağıyev yaradılan şəraitə görə şəxsi heyət adından minnətdarlıq edib.\nSonra şəxsi heyət “Hamı bir nəfər, bir nəfər hamı üçün” şüarını səsləndirib.\nNaxçıvan Muxtar Respublikası Ali Məclisinin Sədri Vasif Talıbov yeni xidmət və yaşayış kompleksinin istifadəyə verilməsi münasibətilə şəxsi heyəti təbrik edib, ümummilli liderimiz Heydər Əliyevin “Azərbaycanın dövlət sərhədi Azərbaycanın müstəqilliyini, suverenliyini nümayiş etdirən amildir”, - fikrini xatırladaraq deyib: Müstəqil Azərbaycan dövlətinin öz sərhədləri vardır. Azərbaycanın tərkib hissəsi olan Naxçıvan Muxtar Respublikasında da beynəlxalq hüquq normaları çərçivəsində tanınan 204 kilometrdən artıq dövlət sərhədimiz “Naxçıvan” Əlahiddə Sərhəd Diviziyası tərəfindən mühafizə olunur. Sərhədin qorunması vacib amildir. Çünki sərhədləri etibarlı qorunan ölkədə inkişaf və sabitlik olar.\nQeyd olunub ki, muxtar respublikada sərhədlərimizin qorunması sahəsində ardıcıl tədbirlər görülür, şəxsi heyət üçün lazımi əsgəri-məişət şəraiti yaradılır. 15-ci Sərhəd zastavası da 1962-ci ildən uyğunlaşdırılmış binada fəaliyyət göstərirdi. Ona görə də ərazidə yenidənqurma işləri aparıldı, binalar tikildi, zastavaya ilk dəfə yol və qaz xətti çəkildi, həm əsgərlər, həm də sərhədçi ailələri üçün lazımi şərait yaradıldı. Bu da imkan verəcəkdir ki, əsgər və zabitlər xidmətlərini layiqincə yerinə yetirsinlər. Bütün bunlar Azərbaycanda ordu quruculuğu sahəsində görülən işlərin nəticəsidir. Dövlətimiz tərəfindən 20 ildən artıq qüsursuz xidmət edən hərbi qulluqçulara mənzillərin verilməsi, fərqlənənlərin dövlət mükafatları ilə təltif olunması, eyni zamanda, ölkə Prezidentinin müvafiq Sərəncamı ilə bu ilin sentyabrından hərbi qulluqçuların əməkhaqlarının artırılması ordu quruculuğu sahəsində görülən işlərin tərkib hissəsi kimi mühüm əhəmiyyətə malikdir. Göstərilən qayğı “Naxçıvan” Əlahiddə Sərhəd Diviziyasında da xidməti vəzifələrin layiqincə yerinə yetirilməsinə imkan verir.\nAli Məclisin Sədri deyib: Ölkə Prezidentinin 2015-ci il 17 avqust tarixli Fərmanı ilə “Naxçıvan” Sərhəd Diviziyasının bazasında “Naxçıvan” Əlahiddə Sərhəd Diviziyası yaradılmış, vəzifə və səlahiyyətlər artırılmışdır. Qarşıya qoyulan vəzifələrin yerinə yetirilməsi isə müasir xidmət və yaşayış şəraitinin yaradılmasını zəruri etmişdir. Bu gün bütün sərhəd zastavalarında “Naxçıvan” Əlahiddə Sərhəd Diviziyası və muxtar respublikanın yerli icra orqanları tərəfindən birgə təmir-bərpa və yenidənqurma işləri aparılır.\nAli Məclisin Sədri yeni xidmət və yaşayış kompleksinin istifadəyə verilməsi münasibətilə bir daha şəxsi heyəti təbrik edib.\nƏsgər Elvin Kamilli minnətdarlıq edərək deyib: “Sərhədlərin qorunması Vətənin müdafiəsinin ayrılmaz tərkib hissəsidir. Muxtar respublikamızda sərhədlərimizin mühafizəsi üçün yaradılan şərait məsuliyyətimizi daha da artırır. Şəxsi heyətin yaşayışı, qidalanması və xidməti üçün bütün imkanlar var. Ona görə də yaradılan şəraitdən səmərəli istifadə edəcək, sərhədlərimizi etibarlı mühafizə edərək göstərilən etimadı doğruldacağıq”.\nTikinti işləri aparılarkən zastavanın ərazisində yeni vertolyot meydançası, müşahidə qülləsi, təlim şəhərciyi və yardımçı binalar da tikilib. Ərazidə videonəzarət sistemi quraşdırılıb, istənilən hava şəraitində müşahidələrin aparılması təmin edilib. Zastavaya 10 kilometr məsafədən yol və qaz xətti çəkilib, ərazi abadlaşdırılıb, yeni artezian quyusu qazılıb, meyvə bağı və yaşıllıqlar salınıb.\nAli Məclisin Sədri sərhəd xidmətinin təşkili ilə bağlı müvafiq tapşırıqlar verib. Həmin gün “Naxçıvan” Əlahiddə Sərhəd Diviziyasına “Niva” markalı iki xidməti avtomobil təqdim olunub. Gətirilmiş ərzaq məhsulları zastavanın anbarına verilib.\nHadisə 29 May 10:35\nİqtisadiyyat 29 May 10:30\nDünya 29 May 10:17


Dünya Archives – Page 667 of 686 – Abzas.net\nEv Dünya Səhifə 667\nRusiya əhalisinin sayında rekord həddə azalma qeydə alınıb\nPolşa miqrant axınının qarşısını almaq üçün Belarusla sərhədə 350 milyon avroluq divar inşa edəcək\nTaliban nümayəndələri danışıqlar üçün Türkiyəyə yola düşüb\nİraqda millət vəkili seçilən şəxsin 2 ay əvvəl öldüyü məlum olub\nHollandiyanın Baş nazirinə və digər hökumət üzvlərinə sui-qəsd planı hazırlayan türk əsilli şəxs həbs edilib\nABŞ Fətullah Gülənin ekstradisiyası ilə əlaqədar Türkiyəyə nümayəndə heyəti göndərir\nTürkiyə höküməti Fətullah Gülənin ekstradisiyası ilə əlaqədar ABŞ-dan gözlənilməz təklif alıb. ABŞ höküməti rəsmi Ankaraya məsələ ilə bağlı məktub göndərib. Məktubda qeyd olunub ki, 15 iyul tarixində baş vermiş hərbi çevrilişə cəhd və bu prosesdə Gülənin iştirakını daha yaxından öyrənmək üçün ya ABŞ nümayəndə heyəti Ankaraya gəlsin, ya da Türkiyə...\nFransada barda yanğın baş verib: 13 nəfər ölüb\nFransada barda baş verən yanğın zamanı ən azı 13 nəfər ölüb, 6 nəfər isə yaralanıb. Hadisə Fransanın Ruan şəhərində meydana gəlib. İlkin əldə edilən məlumatlara görə barda doğum günü partisi keçirilən zaman şamlarla ehtiyatsız davranılması nəticəsində ətraf alışmağa başlayıb. Ruan polisinin məlumatına görə, ölən və xəsarət alanlar 18-25 yaşlı gənclərdir. Hadisə ilə bağlı araşdırma...\nİran höküməti Pokemon Go oyununu qadağan edib\nİranda hakimiyyət orqanları heç bir səbəb açıqlanmadan dünyada sürətlə yayılan Pokemon Go aplikasiyasını qadağan edib. Bu haqda qərarı internet fəaliyyətlərinə nəzarət edən Virtual Fəzalar Ali Şurası qəbul edib. Aplikasiyadan təhlükəsizliklə əlaqədar narahatlıq ifadə etmiş bir neçə başqa ölkələr olsa da, İran Pokemon Go oyununa konkret olaraq rəsmi qadağa qoyan ilk ölkə olub. Pokemon Go oyununun qaydalarına...\nİnternet saytı vasitəsilə Rusiya baş nazirinin istefasına çağırış 150 mindən artıq adamın dəstəyini qazanıb. Petisiya change.org saytında yerləşdirilib. Bu həftənin əvvəlində Dmitri Medvedev maaşlarından narazı olan müəllimlərə yeni iş axtarmaq məsləhətini verib. Bu bəyanat tənqidlərə səbəb olub. "Pul qazanmaq istəyirsinizsə, bunu etmək üçün bir sıra gözəl yerlər var. Elə həmin biznesi...\nABŞ-da yaşayan din xadimi Fethullah Gülen Türkiyənin onun həbsinə qərar verməsindən sonra ölkədəki məhkəmə sistemini tənqid edib. “Yaxşı məlumdur ki, Türkiyədə məhkəmə sisteminin hüquqi müstəqilliyi yoxdur, ona görə də bu qərar prezidentin avtoritarizmə doğru və demokratiyadan uzaqlaşan daha bir addımıdır,” cənab Gülen bildirib. Türkiyə mətbuatı xəbər verir ki, İstanbul məhkəməsi...\nAvstriya xarici işlər naziri Sebastian Kurz: "Ankara ifadələrini düzgün seçsin" Türkiyə xarici işlər naziri Mövlud Çavuşoğlunun Avstriyanı "radikal irqçiliyin paytaxtıdır" ittihamına Avstriya xarici işlər nazirindən cavab gecikmədi. "Mən Türkiyənin Avstriyaya qarşı yönəltdiyi bu ittihamı qətiyyən rədd edirəm. Bundan sonra da rəsmi Ankaranı işlətdiyi ifadələri, daxildə atdığı addımları yumuşaltmağa və üzərinə düşən...\nİstanbulun sabiq valisi həbs olunub\nTürkiyədə 15 iyulda baş vermiş hərbi çevrilişə cəhdin ardından kütləvi həbslər davam edir. Çevrilişə cəhddə günahlandırılanlardan biri olan sabiq İstanbul valisi Hüseyn Avni Mutlu həbs olunub. Türkiyə mətbuatının yaydığı xəbərə görə, Hüseyn Avni Mutlunun evində axtarış aparıldıqdan sonra keçmiş vali polis nəzarətinə götürülüb. Ardınca məhkəməyə çıxarılan Mutlu digər 9 nəfər ilə...\nClinton və Trump 538 seçicinin 270 səsi uğrunda mübarizə aparır\nABŞ prezidentliyinə namizədlər partiyalarından rəsmi nominasiya əldə etsələr də, onların Seçki Kollegiyasının dəstəyinə ehtiyacı var. Həm sabiq dövlət katibi Hillary Clinton, həm də respublikaçı namizəd Donald Trump 538 seçicinin 270 səsini qazanmaq uğrunda mübarizə aparır. Son ictimai rəy sorğularına görə, Hillary Clinton 4 əsas ştatda Trump-a üstün gəlir. Klinton Miçiqan ştatında...\nMəhkəmə Fətullah Gülənin həbsinə qərar verib\nİstanbulda məhkəmə Türkiyədə baş vermiş çevriliş cəhdinə görə ABŞ-da yaşayan din xadimi Fethullah Gülenin həbsinə qərar verib, media xəbər verir. Qərarda cənab Gülen “15 iyul çevrilişə cəhdi təşkil etməkdə” ittiham edilir, dövlətə məxsus Anadolu xəbər agentliyi məlumat verir. Türkiyə dəfələrlə ABŞ-dan cənab Gülenin ekstradisiya olunmasını istəyib. Fethullah Gülen bütün ittihamları rədd edir. Türkiyə...\n1...666667668...685685 Səhifənin 667


Nijnekamsk lotusunu oğru adından məhrum etdilər\n2 Oktyabr 2014 10:00\nKriminalitet Moskvaətrafında, Ramensk rayonunda növbəti oğru “sxodkası” keçirib. Budəfəki toplantı Nijnekamskdan olan 44 yaşlı Revket Şefiqulinlə bağlı olub. “Tatar” ləqəbli oğrunun taleyini həll etmək üçün bu kriminal aləmin son bir ayda yığışdığı ikinci “sxodka”dır.\nŞafiqulin Nijnekamskda rəqib qruplaşmanın lideri, Aleksandr Mamşova sui-qəsd təşkil etdiyi üçün həbs olunmuşdu. Mamşov sağ qalsa da, ağır yaralanmışdı. Hadisə vaxtı onun 2 mühafizəçisi öldürülmüşdü.\nTatarıstan Ali Məhkəməsinin hökmü ilə “Tatar”a 20 il azadlıqdan məhrum edilmə cəzası verildi.\nMəhkəmə hökmündən sonra Şafiqulin Novosibirskin Toquçin şəhərindəki həbsxanaya gətirilib. Qanuni oğrunun gəlişi ilə burada əsl “bezpredel” (anarxiya, özbaşınalıq) başlayıb.\nŞafiqulinin əlaltıları məhkumlardan pul yığmağa başlayıb. Verməyəni döyüblər, yaxud şantaj ediblər. Həm də yığılan pullar “obşak”a (oğru kassası) yox, qanuni oğrunun komfortlu yaşaması üçün xərclənib. Bu azmış kimi, o, həbsxana rəhbərliyi ilə dostluq əlaqələri yaradıb.\nBu isə oğru dünyasında yolverilməz hərəkətlərdən sayılır.\nKriminalitetin məhz bu məsələ ilə bağlı ilk toplantısı Şişkan ləqəbli Oleq Şişkanovun doğum gününə həsr edilən ziyafət zamanı keçirilmişdi. “Sxodka”da iştirak edən qanuni oğrular - Konstantin Borisov (ləqəbi Kostıl), Oleq Muxametaşin (Muxa), Sergey Levaşov (Rams), Konstantin Vasilyev (Şram) və Yevgeni Antipov (Antip) belə qərar çıxardılar ki, Şafiqulin daha qanuni oğru hesab edilməsin.\nAntip və Kostıl bütün Novosibirsk həbsxanalarına nəzarət edən Belıy adlı “vor zakon”a zəng edərək çıxardıqları qərarı “Tatar”a çatdırmağı xahiş etdilər. Yəni verdikləri suallara cavab istəyirlər. İki həftə keçsə də, Şafiqulindən xəbər çıxmır. Onda Antip və Kostıl həbsxanalara xəbər göndərirlər ki, Şafiqulin oğru adından məhrum edilib. Daha “vor zakon” sayılmır.\nAncaq sonradan məlum olur ki, bu xəbər düşərgələrə çatmayıb. Xəbərin yayılmasına Belıy mane olub.\nBundan sonra oğrular bir daha “sxodka” keçirir. Bu dəfə toplantıya daha çox oğru qatılır. Ancaq yenə ümumi razılığa gəlmək olmayıb. Şafiqulinin əleyhdarları çox olsa da, tərəfdarları da az deyil.\n“Vor zakon”lar Yuri Piçuqin (ləqəbi Piçuqa), Vasiliy Xristoforov (Vasya Voskres), David Sebiskvaridze ( Dato Kutaiskiy) Şafiqulini qanuni oğru kimi yenə tanıyır, hətta öz qardaşlrı adlandırırlar.\nBir neçə qanuni oğru isə məsələyə münasibət bildirməyərək neytral mövqe nümayiş etdirib.


Biznesdə yeni əmtəələr bazarına çıxış strategiyası\nBiznes fəaliyyətinin qloballaşdığı bir dövrdə istənilən təşkilatın inkişafı və onun rəqabət qabiliyyəti səviyyəsi əhəmiyyətli dərəcədə onun istehsal resurslarının idarə edilməsinin nə dərəcədə uğurlu təşkil edilməsindən asılıdır. Məhz istehsal resurslarının səmərəli idarə olunması təşkilatların xarici bazarlara çıxışına əlverişli şərait yaratmaqla orada yaranan yeni tələbatların ödənilməsinə imkanlar açır.\nAzərbaycan Respublikasında (AR) fəaliyyət göstərən təşkilatlar da Qərbdə, eləcə də Avropa dövlətlərində olduğu kimi, müntəzəm olaraq yeni məhsul istehsalının axtarışında olmaqla təzə (xarici) bazarlara çıxmaq istiqamətində fəaliyyət strategiyaları hazırlamaqdadırlar. Təsərrüfat subyektlərinə nəzər yetirsək, cari 2021-ci ilin yanvar ayının 1-nə olan məlumata görə AR-də 155 435 hüquqi şəxs qeydə alındığını görərik. Onun strukturunda özəl, xarici və birgə müəssisələr, eləcə də dövlət və bələdiyyə təşkilatları fəaliyyət göstərməkdədirlər. Qeyd etmək lazımdır ki, ölkəmizdə Dövlət Statistika Komitəsinin rəsmi məlumatlarına əsasən 2021-ci ildə qeydiyyata alınmış hüquqi şəxslərin sayı ötən ilin sonundakı göstəricidən 6,3% artıq olmuşdur. Azərbaycanda sahibkarlıq fəaliyyəti ilə məşğul olan şəxslərin sayındakı artım isə 16,2% təşkil etmişdir (cədvəl 1).\nAR-də 01.01.21 tarixinə fəaliyyət göstərən hüquqi şəxslərin strukturu\n№ Göstəricilərin adları 2021 Xüsusi çəkisi, %-lə\n1 Hüquqi şəxslərin ümumi sayı 155435 100\n2 Özəl müəssisələr: 142977 92\n3 O cümlədən, xarici hüquqi şəxslər 12309 -\n4 Birgə müəssisələrdə hüquqi şəxslər 3016 -\n5 Dövlət müəssisələri 10729 6,9\n6 Bələdiyyə müəssisələri 1729 1,1\nQeyd edək ki, 1 saylı cədvəldə göstərilən strukturda hüquqi şəxslərlə yanaşı, müştərək, dövlət və bələdiyyə müəssisələri davamlı olaraq yeni məhsul strategiyası işləyib hazırlamaqla bərabər, xarici bazarlara çıxışda bir sıra çətinliklərlə üzləşirlər. Bu qəbildən olan problemlər ilk növbədə məhsulun keyfiyyətinin beynəlxalq standartlara cavab verməsi, proqnoz aparmaqla ən yaxşı bazarın seçilməsi, yeni əmtəə siyasətinin aparılması və s. ilə əlaqədardır. Ona görə də buraxılan məhsulun rəqabət qabiliyyətinin təmin edilməsi, məhsulun keyfiyyətinin yüksəldilməsi və tələbata uyğun olaraq brend məhsulların istehsal edilməklə yeni bazarlara çıxarılması və digər strateji hədəflər milli iqtisadiyyatımızın qarşısında dayanmaqdadır.\nÜmumiyyətlə, xarici bazarlara çıxış qlobal bazarda tələb-təklif arasında baş verən dəyişiklərlə yanaşı, əsasən bazarın istiqamətlərinin proqnoz olunması, rəqiblərin fəaliyyətinin və mövqeyinin təhlil edilməsilə sıx əlaqədardır. Bu baxımdan təşkilatların rəhbərlərinin qarşısında bazarlarla bağlı bir sıra mühüm vəzifələr durur. Həmin vəzifələr isə perspektivli bazarların seçilməsi, araşdırılan bazarda potensial alıcıların tələbatının öyrənilməsi, bazarın seqmentləşdirilməsi, yeni və ödənilməmiş tələbatların tədqiq olunması, yeni məhsulların marketinq tədqiqatının aparılması, istehsalçı və onun buraxdığı məhsul üçün cəlbedici bazarın seçimi, bazarın fəth edilməsi məqsədilə müxtəlif kampaniyaların keçirilməsi və s. ilə bağlıdır.\nMüstəqillik əldə etdikdən sonra ölkəmizdə xarici iqtisadi əlaqələrin genişləndirilməsi, təşkilatlarımızın beynəlxalq bazara çıxardıqları məhsullarının çeşidinin çoxaldılması və yeni bazarların axtarılması istiqamətində müsbət addımlar atılmışdır. Hazırda dünyanın 195 ölkəsi ilə idxal-ixrac əməliyyatları aparan AR-də bu göstəricilər ötən il müvafiq olaraq 10,732 və 13,732 mlrd. $ təşkil etmişdir. Ölkə ərazisinin şimal istiqamətindən Rusiya Federasiyası, qərbdən Avropa ölkələri, şərqdən Çin, cənubdan Türkiyə və İran İslam Respublikası ilə tranzit daşımalarının həcmi daha da artacaqdır. Postkonflikt dövründə Qarabağ və onun ətraf rayonlarında həyata keçirilən bərpa işləri, yerinə yetiriləcək infrastruktur layihələri, çoxsaylı dövlət proqramları xarici-iqtisadi əlaqələrimizin genişlənməsinə səbəb olacaqdır. Hazırda MDB ölkələri ilə ticarət dövriyyəsi ölkə üzrə 5 mlrd. $-a yaxındır. Aparılan tədqiqatlar deməyə əsas verir ki, ölkəmizin ərazilərinin bərpa olunması və mövcud resurslardan səmərəli istifadə edilməsi nəticəsində idxal-ixrac fəaliyyətində yaxın gələcəkdə nəzərəçarpan dəyişikliklər baş verəcəkdir.\nHazırda bazarın özünün müəyyən edilməsinin qloballaşan biznesdə baxılmasına önəm verilməkdədir. Bir sıra tədqiqatçılar (məs., Dey, 1992) müştəriləri, yaxud da rəqibləri əsas götürməklə bazarın təyin olunmasında 2 üslubu təklif etmişlər. Müştərilərə söykənərək təyin olunan bazar yanaşmasında “qarşılıqlı əvəzolunan”, başqa sözlə, kompaniyanın həyata keçirdiyi texnologiya ilə reallaşdırılan əmtəələr yetərli hesab edilmir. Belə bazarlarda “istifadəyə görə qarşılıqlı əvəzolunan”, yəni müştərinin eyni tələbatını ödəyə bilmək və eyni problemini həll etmək imkanına malik məhsul və xidmətlər nəzərdən keçirilir. Rəqiblər əsasında müəyyən edilən bazar yanaşmasında, çox böyük ehtimalla müştəri qruplarının tələbatlarına xidmət göstərə bilən və həmçinin, texnologiyada, istehsalın nisbi maya dəyərində və bölüşdürmə metodlarında oxşar olan bütün rəqiblər diqqət mərkəzində olur.\nBiznesdə yeni əmtəələr bazarına çıxış strategiyası təsərrüfatçılıq fəaliyyətində daima diqqət mərkəzində olmalıdır. Strategiya təsərrüfat subyektlərinin məqsədlərinə nail olunması istiqamətində müəyyən olunan uzunmüddətli, müfəssəl kompleks plandır. Qeyd edək ki, inkişaf etmiş ölkələrdə, xüsusilə Yaponiyada firmalar özlərinin fəaliyyət strategiyalarını uzun müddətə, məs., 80-100 ilə işləyib hazırlayırlar. Yeni əmtəə bazarına çıxış planlarının gerçəkləşdirilməsi uzunmüddətli strategiyaların həyata keçirilməsinə zəmin yaradır. Ona görə də belə bazarlara çıxış strategiyasının tədqiq olunması olduqca aktualdır.\nMüasir dünyada yeni əmtəələr bazarına çıxış strategiyasının hazırlanması isə firmaların yeni əmtəə istehsal edə bilməsi ilə əlaqədardır. Firma yeni əmtəəni 2 üsulla əldə edə bilər:\n- kənardan yeniliyin əldə edilməsi, başqa sözlə, firmanın alınması, patentin, lisenziyanın alınması yolu ilə;\n- yeniliyin hazırlanması ilə məşğul olacaq tədqiqat bölməsinin firmanın özündə yaradılması.\nYenilik məmulatın orijinallığı, mövcud məhsulun yaxşılaşdırılmış, yaxud modifikasiya variantıdır. Yeniliklərin yaradılması və onların bazara irəlilədilməsi olduqca riskli işdir. Geniş istehlak əmtəələri bazarında bir çox tədqiqatların nəticələrinə görə yeniliklərin 40-50%-i, xidmət bazarında isə 20%-i uğursuzluğa məruz qalır.\nYeniliklər bir çox səbəblərə görə uğursuzluğa uğraya bilər və firmalar bundan qurtulmaq üçün nə etməli olduqlarını müəyyən etməldirlər. Əmtəə istehsalında yenilik istiqamətində olan uğursuzluqlar əsasən bunlardır:\n1) Özünə güvənən rəhbərlik (bazar konyunkturasının etinasızlığı);\n2) Bazarın həcminə qiymət verməmə;\n3) Əmtəənin konstruksiyasında və xüsusiyyətlərində natamamlıq;\n4) Pis reklam;\n5) Yüksək qiymət;\n6) Rəqiblərin güclü cavab zərbəsi.\nUğursuzluğa məruz qalmamaq üçün firma yeniliyin yaradılmasının hər bir mərhələsini dəqiq işləyib hazırlamalıdır. Yeni əmtəələrin yaradılması prosesinin əsas mərhələləri bunlardır:\n- Yeniliyin ideyasının axtarılması və formalaşdırılması;\n- Daha məhsuldar və konstruktiv ideyaların seçimi;\n- Yeni düşüncələrin hazırlanması və onların yoxlanılması;\n- Marketinq strategiyasının işlənib hazırlanması;\n- Yeniliyin istehsal və satış imkanlarının təhlili;\n- Yeni əmtəələrin hazırlanması;\n- Yeniliyin sınaqdan keçirilməsi;\n- Yeniliyin kommersiya istehsalının genişləndirilməsi.\nHər bir mərhələni ətraflı nəzərdən keçirdək. Yeni ideyanın axtarılması və formalaşdırılması. Yeniliyin ideyasının yaradılması üçün çoxsaylı mənbələr mövcuddur:\n- istehlakçıların fikirləri (sorğular, qruplarda müzakirələr, şikayət və təkliflərlə iş);\n- yeni materiallar və texnologiyalar açan alimlərin işləmələri;\n- rəqiblərin texnologiyalarının və əmtəələrinin müşahidə edilməsi (marketinq kəşfiyyatı);\n- ticarət heyətinin və vasitəçilərin rəyləri;\n- ixtiraçılar, marketinqlə məşğul olan reklam agentlikləri və firmalar.\nİdeyanın seçimi. İdeyalar olduqca çox ola bilər. Firma üçün isə əsas onlardan daha perspektivli olanının seçilməsidir. Seçimin məqsədi yararsız ideyaları vaxtından qabaq aşkar etmək və seçməkdir. Əgər bu, edilməsə, onda firma bazarın qəbul etmədiyi əmtəənin işlənilməsinə daha çox maliyyə və material resursları sərf edəcəkdir. Adətən, yeni ideyaları müvafiq blanklara qeyd edirlər. Burada ideyanın mənbəyi, yeniliyin xüsusiyyəti, rəqiblər, bazarın tutumu, təqribi qiymət, istehsala təxmini məsrəflər xarakterizə olunur.\nFikirlərin işlənməsi və onun yoxlanılması. Əmtəənin ideyasını, niyyətini və obrazını dəqiq fərqləndirmək olduqca vacibdir. Əmtəənin ideyası firmanın perspektivdə bazara təqdim edə biləcəyi mal haqqında ümumi təsəvvürlərdir. Fikir (niyyət) müəyyən konturlara malik olan ideyanın işlənilmiş variantıdır. Əmtəənin obrazı real mövcud olan və ya potensial əmtəə haqqında istehlakçıda yaranan konkret məlumatlardır (təsəvvürlərdir).\nFikirlərin yoxlanılması onun müəyyən qrup məqsədli istehlakçılarda aprobasiyanı (bəyənməni) nəzərdə tutur. Yeniliyə istiqamətlənən qrup aşağıdakı suallara cavab verməlidir:\n1. Yeniliyin ideyası sizə aydındırmı?\n2. Aşkar faydaları siz nədə görürsünüz?\n3. Yeniliyi siz alardınızmı?\n4. Yeni əmtəə sizin ehtiyaclarınızı tam ödəyə biləcəkdirmi?\nSorğunun materiallarını firma emal etdikdən sonra konkret əmtəənin ideyasını seçir.\nYeniliyin marketinq strategiyasının hazırlanması 3 mərhələdən keçir:\n- məqəsədli bazarın həcmi, strukturu və davranışı, həmçinin əmtəənin mümkün mövqeləri təsvir edilir, yaxın bir neçə ilə bazarın həcmi və payı müəyyən olunur;\n- əmtəənin güman edilən qiyməti haqqında ümumi məlumatlar verilir, istehsal ilinə xərclər smetası işlənilir;\n- satış və mənfəət göstəriciləri üzrə perspektiv məqsədlər, həmçinin vaxta görə marketinq kompleksinin korrektə edilməsinə uzunmüddətli strateji yanaşma hazırlanır.\nİstehsalın və satışın imkanlarının təhlili. Əvvəlki mərhələlər üzrə qərar qəbul etməklə firmanın rəhbərliyi bütün işgüzar tədbirlərin qiymətləndirilməsinə başlamalıdır. Bu məqsədlər üçün ehtimal edilən nəzarət göstəriciləri: satış, məsrəflər, mənfəət təhlil edilir. Başqa sözlə, həmin göstəricilərin firmanın məqsədlərinə uyğunluğu müəyyən olunur. Əgər görülən iş qane edilən olarsa, firma birbaşa əmtəənin hazırlanmasına başlayır.\nƏmtəənin hazırlanması. Bu mərhələdə yenilik üzrə firmanın fikirləri real əmtəəyə çevrilir. Firma bir və ya bir neçə variantda əmtəə niyyətini fiziki həyata keçirir. Hazırlanan əmtəə aşağıdakı meyarları qane etməlidir:\n- İstehlakçılar elan edilən ideyanın bütün əsas xüsusiyyətlərinin daşıyıcıları kimi yeni əmtəəni qəbul etməlidirlər;\n- Yenilik - əmtəə təhlükəsiz olmalıdır.\n- Əmtəənin - yeniliyin maya dəyəri planlaşdırılan smeta xərclərinin həddində olmalıdır.\nYeni əmtəənin prototipi (ilk nümunəsi) hazırlandıqdan sonra onun sınaq dövrü başlayır. Yeniliyin sınaqdan keçirilməsi mərhələsində firma məqsədli seqmentə təyin olunan kiçik partiya ilə əmtəə buraxır. Əmtəənin növündən asılı olaraq sınanma metodları müxtəlifdir. Onlar məhsul haqqında istehlakçıların və vasitəçilərin fikirlərinin aşkar edilməsini nəzərdə tutur. Kommersiya istehsalının genişləndirilməsi. Bazardakı sınanma firmaya yekun qərarın qəbul edilməsi üçün kifayət qədər informasiya verməlidir. Firma bazara çıxdıqda yeni əmtəəni nə zaman, harada, kimə və necə təklif etməsini həll etməlidir.\nNə zaman? Yeniliyin 1-ci olaraq bazara nə zaman buraxılması qərarı qəbul olunur. Əgər yenilik firmanın digər əmtəələrinin satışını pozursa, həmçinin bazara çıxış məqamında əmtəədə, əvvəlki mərhələdə nəzərə çarpmayan, hansısa qüsurlar aşkar edilibsə, onda buraxılış təxirə salınır. Harada? Firma əmtəənin bir yerdə, yaxud regionda, bir neçə bölgədə, ümummilli və beynəlxalq miqyasda reallaşdırılmasını həll etməlidir.\nHeç də bütün firmalar yeniliklə birbaşa ümummilli səviyyəyə çıxmaq üçün əminliyə (inama) və vasitələrə malik olmurlar. Adətən, firmanın zamana görə bazarları ardıcıl mənimsəmə qrafiki hazırlanır. Kiçik firmalar böyük olmayan şəhərləri seçirlər və orada bazara çıxış üzrə bliç kampaniyalar keçirirlər. Bliç kampaniya qısa vaxtda məhsulu daha çox adamın görməsinə yönələn marketinq ideyasıdır. Bir qayda olaraq, bliç kampaniya geniş auditoriyaya deyil, yerli biznesə istiqamətlənir. Sonra elə həmin taktika digər şəhərlərin bazarlarını mənimsəmək üçün tətbiq edilir. İri firmalar öncə bir regionun bazarına yeniliyi buraxır, sonra tədricən digər bölgələri tuturlar.\nKimə? Bazarların mənimsənilməsini növbələdikdə firma öncə daha faydalı olanı seçməli və özünün səylərini həmin bazara cəmləşdirməlidir. Çox ehtimal, artıq bazar sınaqlarında firma özünün məqsədli bazarlarının xarakteristikalarının tərtib edilməsi imkanlarına malik olur.\nGeniş istehlak əmtəələri üçün idealda məqsədli seqmentlər aşağıdakı xarakteristikalara malik olmalıdır:\n1. Məqsədli seqmentlər yeniliyi tez görən və reaksiya verən alıcıların sayından ibarət olmalıdır;\n2. Belə seqmentlərdə alıcılar aktiv istehlakçı olmalıdırlar;\n3. Alıcıların əksəriyyəti mülahizələrin liderləri olmalıdırlar, əmtəə və firma haqqında yaxşı fikir söyləməlidirlər;\n4. Məqsədli seqmentin alıcıları az xərclərlə firmanın marketinq tədbirlərilə əhatə olunmalıdır.\nNecə? Yeniliyi istehsal edən firma onu bazara çıxartmaq üçün fəaliyyət planı hazırlamalıdır. Bu mərhələdə hər bir əmtəənin həyat tsikli üçün marketinq kompleksi üzrə smeta xərcləri müəyyən olunur. Yeniliyin buraxılışı mütləq qaydada təbliğatçı reklam kampaniyası ilə müşayiət edilməlidir.\nYeni məhsulun çıxarılması strategiyasında əsas element onun möhkəmləndirilməsini təmin edən yüksək keyfiyyətli servisin təşkilidir. Geniş istehlak əmtəələrinin 95%-i hansısa yanaşı xidmətin olmasını nəzərdə tutur. Servis cüzi ola, lakin əmtəə üçün həlledici rol (stasionar yuyucu maşının alınması) oynaya bilər.\nEffektli servis xidmətinin təşkili üçün firma bunları həll etməlidir:\n- Servis çərçivəsinə hansı xidmətin daxil edilməsi;\n- Hansı səviyyədə servisin təklif olunması;\n- Müştərilərə hansı firmanın xidmətlərinin təklif edilməsi.\nBu həlləri ətraflı araşdıraq:\n1. Servis çərçivəsində xidmətlər dəsti.\nSənaye təyinatlı əmtəə alarkən servisin amilləri bunlardır:\n- tədarükün etibarlılığı;\n- tədarükün operativliyi;\n- texniki məsləhətin alınması imkanı;\n- kiçik güzəştlərin edilməsi;\n- satışdan sonrakı xidmət;\n- ticarət şəbəkəsinin miqyası;\n- firma ilə əlaqəyə girməyin sadəliyi;\n- normaya uyğun olmayan əmtəənin dəyişdirilməsi;\n- tədarükçünün geniş istehsal imkanları;\n- kreditin verilmə imkanları;\n- sınaqlar üçün avadanlıqların mövcudluğu;\n- mexaniki emal üçün avadanlığın olması.\nƏrzaq malları alarkən servis amilləri:\n- qiymətlərə görə təkliflərin operativliyi;\n- kiçik güzəştlərin təqdim olunması;\n- ticarət şəbəkəsinin optimal yerləşməsi;\n- firma ilə əlaqəyə girməyin sadə olması;\n- əmtəənin dəyişdirilməsinin və pulun qaytarılmasının zəmanətliliyi;\n- kreditin verilmə imkanları.\n2. Servisin səviyyəsi.\nFirma özünün və rəqiblərinin xidmətinin istehlakçıların gözləntilərinə hansı səviyyədə cavab verməsini izləməlidir. Servisin keyfiyyəti firmanın kommersiya uğurunun açarıdır. Xidmət səviyyəsində çatışmazlıqları aşağıdakı üsullarla aşkar etmək olar:\n- müqayisəli əmtəə tədarükünün edilməsi;\n- istehlakçıların müntəzəm sorğuları;\n- şikayət və narazılıqlarla işləmək sistemi.\n3. Xidmət forması.\nXidmət təqdimetmə formasını seçməklə, firma aşağıdakı istiqamətlərdə irəliləyə bilər:\n-pulsuz xidmət təqdim etmək;\n-öz əmtəələrinə xidmət kontraktlarını başqa firmaya satmaq;\n-ümumiyyətlə heç bir xidmət göstərməmək.\nServisin vacibliyini nəzərə alaraq, bir çox firmalar özlərində müvafiq xidmətlər təşkil edirlər. Həmin qulluq yerləri bütün xidmətləri korrektə etməyə imkan verir ki, bu da nəticədə böyük alıcı məmnunluğuna səbəb olur.\nBeləliklə, yuxarıda aparılan araşdırmalar biznesdə yeni əmtəə bazarına çıxış strategiyasının hazırkı vaxtda vacib olmasını ön plana çəkir. Milli iqtisadiyyatımızın yeni inkişaf mərhələsinə qədəm qoyması, ərazi bütövlüyümüzün bərpa edilməsi, həm yeni əmtəə istehsalı, həm də bütövlükdə Qarabağ ərazisində mövcud resursların iqtisadi dövriyyəyə qaytarılması və onların effektli istifadəsi davamlı iqtisadi artımı təmin edəcəkdir. Yeni əmtəə bazarlarının axtarılması strategiyasının hazırlanması ölkəmizin həyata keçirdiyi iqtisadi siyasətə və xalqımızın milli maraqlarına tamamilə uyğundur. Ona görə də dövlət müəssisələri ilə yanaşı, özəl sektorun uğurlu fəaliyyəti və onların bizneslərinin genişləndirilməsi hələ uzun müddət müfəssəl hazırlanan yeni əmtəə bazarlarına çıxış strategiyalarından asılı olacaqdır.\nİ.B.Əmirov, Sumqayıt Dövlət Universiteti,\nİqtisadiyyat və idarəetmə fakültəsi,\n“Biznesin təşkili və menecment” kafedrasının baş müəllimi


Bilirsən nə oldu?! Bütün kənd danışır ee...\nElə bil, bu ağac doğmuşdu Qaranı, ancaq onu dəli doğduğu üçün Qara narazı idi ondan. Nə bilim...\nAyağa durdu. Alma ağacının dibindəki daşın tozunu aldığı şalvarını çırpdı.\nYenə köhnə adəti üzrə ağacı daşlamağa başladı.\nBu nə sirrdi onda, bilmədim. Yerə düşən tumturş, göy almaları nə özü yeyir, nə də kimisə yeməyə qoyurdu. Mən birinci dəfə bu kəndə gələndə məni cəlb eləyən də elə bu olmuşdu. Üstünün – başının cırığından ağ dərisi görünən Qara adlı bu uşaq ağacın həndəvərindən ayrılmırdı.\nƏslində o uşaq deyilmiş. Kənddə dostlaşdığım 1-2 nəfərdən eşitdim ki, onun 20-dən çox yaşı var. Ancaq boy-buxunu kimi ağlı da həmyaşıdlarının yarısında qalmışdı. Hərdən mənə elə gəlirdi ki, onun bir az uzanmış dağınıq, qara saçlarını qırxsalar, bəxti ağaracaq, boy-buxunu uzanacaq, ağlı artacaqdı.\nOnunla tanış olmaq istəyirdim. Yaxınlaşıb xoşlamadığım tumturş almalarından istədim. Vermədi. Bilirdim verməyəcək. Əgər yenə istəsəydim, almaları daş kimi başıma çırpacaqdı və bəlkə də tüpürəcəkdi. Həmişə onu əsəbiləşdirən balaca uşaqlara belə edirdi. Uşaqlar ondan alma almağın yolunu belə tapmışdılar. Hər gün səhər yuxudan duran kimi bulaqdan su götürmək bəhanəsi ilə Qaragilin həyəti tərəfə gedirdim və hər gün də eyni mənzərə ilə qarşılaşırdım.\nQara almaları qucağına yığıb əzizləyir və bir az keçməmiş almaları ağacın başına çırpırdı, tüpürürdü, sonra yenə qucaqlayırdı. Nə edirdisə etsin, bu ağacı sevməyə bilmirdi. Elə bil, bu ağac doğmuşdu Qaranı, ancaq onu dəli doğduğu üçün Qara narazı idi ondan. Nə bilim... bəlkə də elə həqiqətən Qaranın anasıydı bu ağac, Qara isə onun insan formasındakı alma balasıydı...\nHər gecə Qaranın yatağı ağacın yaxınlığındakı taxtın üstündə salınırdı. Gecələr Qara yuxulu kipriklərini qaldırıb gözünü açanda ağac anasını görürdü. Ağac anası isə əsl ana nəvazişi ilə yarpaqlarını aram-aram yellədərək Qaranın yayın istisindən tərləmiş balaca bədənini sərinlədirdi.\nQışda isə Qaranı zorla evə aparırlarmış. Gecə hamı yatdıqdan sonra durub ağacın yanına qaçırmış. Ona görə də yazıq ailəsi Qaraya göz-qulaq olmaq üçün yarıyuxulu yatırlarmış.\nGünlər keçirdi. 1 aylıq yay istirahətim Qaranın ömründə-günündə gecələyirdi. Şəhərə qayıtmağıma 3-4 gün qalmışdı, ancaq yenə də Qara mənim ona yaxınlaşmağıma, onunla dost olmağıma icazə verməmişdi. Həmişə ona uzaqdan baxırdım. Şəhərə qayıtmalıydım, ancaq gözlərim gözüm gorən uzaqlıqdan ayrıla bilmirdi.\nBir gün səhər yuxudan duranda dedilər ki, Qara bərk soyuqlayıb, yediyini qaytarır. Yayın qızmar vaxtında necə soyuqlamışdı, bilmədim. Nə bilim...bəlkə də başqa şey idi. Yazığım gəlirdi Qaraya, ancaq onun üçün heç nə edə bilmirdim.\nTanrıya etdiyim dualarımı Qaranın yanında qoyub şəhərə qayıtdım. 1-2 gün keçmişdi. Kənddən Qaragilin qonşusu mənə zəng etdi. Qısaca hal-əlvaldan sonra “Qara öldü” dedi.\n-Necə yəni? Nə vaxt?\n-Bu səhər, elə alma ağacının altında.\nBilirsən nə oldu?! Bütün kənd danışır ee. Qara öləndə ağac bütün yarpaqlarını Qaranın üstünə tökdü, onun cansız bədənini gizlətdi.\nYerimdəcə donub qaldım. İlahi, bu ağac həqiqətən Qaranın anasıymış. Qucağında gizlətmişdi Qaranı. Gizlətmişdi ki, tapıb apara bilməsinlər onu yolun o üzündəki məzarlığa...\nTavanı çökmüş evdi gözüm. Damır, damır yanağıma...


Dəvəni eşşəyin quyruğuna bağlamaq… | AzPolitika — onlayn siyasi-ictimai qəzet\nDərc olunub: 27/01/2015 - 14:24\nQədimlərdə bir kişi varmış. Bunun da bir dəvəsi varmış. Günün birində əcəl gəlir bu kişini haqlayır. Adam baxır ki, artıq vida vaxtıdır, hər kəslə halallaşmaq lazımdır. Çağırır bütün qohum-qardaşı bir-bir və halallaşır. Hər kəs də rahatca haqqını halal edir.\nKişi bir də sevimli dəvəsiylə hallaşmaq istəyir. Dəvəni gətirirlər. Adam halallıq istəyir. Dəvə də başlayır saymağa: filan vaxtı filan yerdə məni ac saxlamışdın, amma incimədim, haqqımı halal edirəm. Başqa bir vaxtı mənə iki şallaq vurmuşdun, yenə də olsun, incimirəm, haqqımı halal edirəm. Bir dəfə də yaman susamışdım, amma buna baxmayaraq mənə bir qurtum su vermədin. Bunu da bağışladım və haqqımı halal etdim.\nBeləcə Allahın bu zəhmətkeş və məzlum heyvanı sahibinin ona etdiklərini bir-bir xatırladıb günahından keçdiyini, haqqını halal etdiyini deyir.\nVə bir də sıra gəlir bir məsələyə ki, burada dəvə deyir ki, heç cür haqqımı halal edə bilməyəcəm. Nə idi bu məsələ? Onu sonda deyərik. İndi isə bu yazını yazdıran səbəbə keçək.\nBu gün ölkəmizdə hər sahədə müşahidə edilən inkişaf danılmazdır. Ölkənin siması gündən-günə dəyişir. Hər tərəf yenilənir, insanların rifah halı yüksəlir. Bir zamanlar heç kimin tanımadığı Azərbaycan haqqında hətta Avropa, Qərb rəsmiləri də “güclü və varlı dövlət” ifadələri işlədir. Özü də əvvəllər bunu şübhə altına alanlar vardısa, bu gün artıq ölkəmizin güclü və varlı olması heç kimdə şübhə doğura bilmir. Biz də vətəndaş olaraq, ölkəsini sevən insanlar olaraq buna sevinirik.\nBir də diqqətimizi çəkən odur ki, kadrlardan getdikcə daha düzgün istifadə edilir. Yeni dünya texnologiyaları, davranış qaydalarını yüksək səviyyədə mənimsəmiş gənclər irəli çəkilir, onlara etimad göstərilir. Təbii ki, yaşlı nəsildən olanların da hamısının üstündən xətt çəkilmir. Onların arasında zamanla ayaqlaşa bilən, öz üzərində işləyərək inkişafa nail olanlar da ölkənin kadr potensialında öz yerini tutmağa davam edir.\nAmma bəzən də elə olur ki, özünü, yerini bilməz adamlar da yanlış olaraq vəzifə başına gətirilir. Və bundan sonra gözləri ayaqlarının altını görmür, millətin başına çıxmağa başlayırlar.\nBelələrinə balaca bir kabinet və kreslo bəs edir ki, özlərini hakimi-mütləq, padişahi-mülk sansınlar. Bu tiplər böyük-kiçik anlamaz, başqalarının işlərinə burun soxmağı normadan sayarlar. Onlara elə gələr ki, tutduqları kürsü də, elə bu dünya da əbədidir. Sanki bir gün bunlar vəzifədən enməyəcək, sanki bu dünyanı ömür-billah tutub duracaqlar. Ona görə də birisinin bunlara işi düşəndə özlərini qaldırıb dağ başına qoyarlar. Ədəb bilməz, ərkan anlamazlar. Adi bir salamı belə düz-əməlli almağı bacarmazlar. Daha doğrusu, salam almağın nə olduğunu belə anlamazlar. Təbiidir əslində bütün bunlar. Çünki layiq olmadıqları mərtəbəyə yüksəldikləri üçün özlərini bir zad sanarlar və insanlara yuxarıdan aşağı baxarlar.\nHələ bunlar bağışlanası hallardır.\nBağışlanması çox çətin, bəlkə də mümkünsüz olan bir hal da var.\nBir də görərsən səni aparıb belə özünübilməzlərdən birinə həvalə etdilər ki, bəs, bu adamın rəhbərliyi altında işləyəcəksən. Bax, əsl məsələ də elə bundadır.\nBu gün sağda-solda alimlərə başçılıq edən nadanlar, illərin təcrübəsini çiyinlərində daşıyan insanlara yol göstərmək üçün təyin edilənlər o qədərdir ki…\nBir şeyi izah etmək istərsən də anlamır ki, bunlar. Dərhal da sənə xatırladırlar ki, bəs, axı rəhbər mənəm, sən mənim dediyimi etməlisən. İndi beləsinə necə izah edəsən ki, səni indi kiminsə qohumu olduğun üçün üzündən keçə bilməyib bura təyin ediblərsə, bu, hamıdan ağıllı olduğun anlamına gəlməz. Yaxud da düşünüblər ki, gəncsən, təcrübə toplar, millətə fayda verərsən, ona görə təyin ediblər. Yəni aldanıblar…\nBelələri ətrafda həddən artıq çoxdur. Həddən artıq, bəli. Bunlar danışıqlarını bilməz, məmur kürsüsünün özəl bir ədəb-ərkan tələb etdiyini ağılları belə kəsməz. Ona görə də adi bir vətəndaş hardasa bir söz deyəndə, bir əməl törədəndə ona küçə adamları səviyyəsində cavab verərək bütün kinlərini, nifrətlərini qusarlar. Halbuki vəzifə başında olan adam, əksinə, hətta ona kobudluq edənlərə belə təmkinlə, nəzakətlə cavab verməsini bilməlidir. Çünki məmur dediyin xalqın qulluqçusudur axı…\nNə isə, bu yazını yazmağımın səbəbi bəlli olduğu üçün keçirəm dəvənin əhvalatının davamına.\nHə, dəvə gəlir mətləb üstünə. Deyir, o məsələylə bağlı haqqımı heç cür halal edə bilməyəcəm, üzrlü say. İndiki dildə desək, dəvə iddia edir ki, bunu da halal etsəm xarizmam zədələnər.\nSahibi də qayıdır ki, neynək, de görüm hələ nədir, baxarıq. Dəvə deyir ki, yadındadırmı, bir dəfə səhrada yol gedirdik, sən yorulmuşdun? Sahibi də qayıdır ki, bir dəfə nədir, dəfələrlə olub ki, belə yol getmişik, elə sən də, mən də yorulmuşuq. Dəvə qayıdır ki, hə, düzdür. Amma bir dəfə heç yadımdan çıxmayacaq bir hadisə olmuşdu. Sən yorulmuşdun, taqətin qalmamışdı. Götürdün mənim ipimi bağladın eşşəyin quyruğuna. Eşşək öndə, mən də ardınca yola davam etdik. Bax, onu sənə heç cür bağışlaya bilmərəm və haqqımı da halal etmirəm…\nDəvə yiyəsi baxır ki, doğrudan da elə bir günah edib ki, bunu heç o dünyada da yuyub qurtara bilməyəcək. Beləcə dəvəsindən halallıq almadan gözünü yumur dünyaya…\nYəqin ki, arif oxucular anladı nə demək istədiyimizi. Ona görə də sözümüzü burda bitirək və arzu edək ki, bir daha bu mövzuya qayıtmalı olmayaq…\nSöz ardı olaraq sadəcə əlavə edim ki, bu mövzu illərdir məni rahatsız edirdi. Hər dəfə də yazmaq istəyəndə, lənət şeytana deyib keçirdim. Deyirdim, başqa cür anlarlar. Amma ətrafda gördüklərim, eşitdiklərim məcbur edir ki, artıq düşündüklərimi qələmə alım. Aldım da. Necə deyərlər, paylı payını götürsün…


Yuxuda Nağıl etmə görmək üçün axtarış neticesi\nAxtarış Neticesi : Yuxuda Nağıl etmə görmək\n1 2 3 ... 252 Növbeti >>\ni haqqında orta əsr poeziyasından tanıdığımız aşiglərin dili ilə danışaraq öz dərdlərini, həsrətini nağıl edir, ayrılıqdan, hicrandan, sevgilinin rəqibə uymasından şikayətlənir.\nBu qəzəllərin məzmunu kimi, bədii təsvir və ifadə vasitələri də orta əsr şerində çox işlənən, hətta bir qismi sabitləşmi\ndakı fərq silinirdi, o köhnə rüsvayçılıqlar da, təzələri də, zülmkarlıq da tarixə dönürdü... Bu lap nağıl olardı və elə nağıl olduğuna görə də, inanılası deyildi. Bu, xeyli çoxdur, o qədər çoxdur ki, ona çatmaq olmaz! Elə bil, kimsə türməyə düşüb, qaçmaq istəyir, bəlkə də qaça bilər, ancaq eyni zam\nXorxe Luis Borxes Ölümsüzlük\narı hər addımın sonuncu ola biləcəyini anlayırlar. Elə bir\nsima yoxdur ki, onun cizgiləri insanın yuxuda gördüyü və tezliklə unutduğu digər simalar\nkimi yaddaşlardan silinməsin. Öləri insanlarda hər şeyin yerinin heç nə ilə doldurulmsı\nmümkün olmayan əvəzsiz dəyəri var. Ölümsüzlərdə isə bunun\nYuxuda bu məşhur oxuyan quşu görmək yaxşı əlamətdir. Gözlənilməz məmnunluq hissi sizi gözləyir. Gənc qadın yuxuda gözəl sarıbülbülün olduğunu görübsə, bu ədəbi işlərdə uğur və sevgi ilə bağlı xoş arzuların həyata keçəcəyinə işarədir. Yuxuda sizə sarıbülbül hədiyyə veriblərsə bu sahib olmaq istədiyin\nYerleşdirdi: Ebulfez (11.04.2014 / 20:32)\nDünyanın ən böyük günahı\nYuxuda oğlanı görmək, çətinliyi atmaq demək idi hanı? Hər yuxusunda daha da çətinliyə batırdı yazıq qadının ürəyi.\nQadının yüzündəki xəttlər bir-bir sayılırdı indi. Alınında yığınla kırışık meydana çıxmışdı, xəyallarını itirdiyi gündən bəri. Yaşlanmaq idimi bu, yoxsa ağrının yüzə əks olunması id\nYerleşdirdi: Aziza (04.12.2014 / 10:21)\ndi» istilahı məhz bu mənada işlədilir. «Röya» anlayışı adi yuxularla bağlı deyil, lakin yatan adama yuxuda gördükləri nə dərəcədə gerçək gəlirsə, dindar üçün Röya dövranının əfsanəvi yaradıcılarının əməlləri bir o qədər də gerçək olur. Bundan əlavə, «əlavə» istilahı «zaman hüdudları olmayan» (zamanı\nəyərləri müqəddəs bilsinlər. Nəhayət, qoy müqəddəsliklərin tərkibi və keyfiyyəti dəyişilsin.\nDünən yuxuda nə görsəm yaxşıdır: qatilim tıxaca düşüb. Ay bərəkallah!\nBir gün qazları 3 yox, 2 gördüm. Artıq birinin başı yeyilmişdi. Sözün düzü, belə bir gün gözləniləndi. Özü də kök və köklüyünə görə q\nonu tələm-tələsik əzbərləmək (qavramaq) üçün dilini tərpətmə! (Sən də onunla birlikdə Quranı təkrar etmə, yalnız dinlə!)\n17.Çünki onu (sənin qəlbində) cəm etmək, (dilində) oxutmaq Bizə aiddir.\n18.Biz onu (Cəbrailin dili ilə) oxutduğumuz zaman oxunmasını diqqətlə dinlə.\n19.Sonra onu (sənə) b\nYurdumuzun tebieti daglarda nece eks olunub,\nMaddi ve menevi deyerlerimiz,\ncemiyyetin menevi heyat sferalari,\nTəbrizim (şeirlər və poemalar) 1986,\nBu Deqiqe Yeyirem,


Avtovağzaldan bölgələrə gedən sərnişinlər niyə biletsiz yola salınır? – VİDEO | 24saat\nBakı Beynəlxalq Avtovağzal Kompleksinin bölgələrə üz tutan sərnişinlərin çoxu bilet almadan səfərə çıxırlar.\nAvtovağzaldan rayonlara gedən avtobusların çoxunda belə hala rast gəlmək mümkündür.BUNLARA DA BAXIN\nBiletsiz gedən sərnişinlərdən niyə bilet almadıqlarını soruşduqda isə əksəriyyətinin cavabı eyni oldu.\nBəzi sərnişinlər isə ümumiyyətlə biletin kassada satılmasından belə xəbərsizdirlər. Bəziləri isə kassada biletlərin gec satıldığına görə məhz bu addımı atdıqlarını deyirlər.\tSürücülər isə kameramızı görən kimi məsələyə aydınlıq gətirmək əvəzinə qaçmağa üstünlük verdilər.\nMəsələyə münasibət bildirən avtovağzal rəhbərliyi bu tip problemlərin yaşanmasının səbəbini daha çox onlayn satışın həyata keçirilməməsi ilə əlaqələndirir.\nBakı Beynəlxalq Avtovağzal Kompleksinin növbə rəisi Məhəmməd Abdullayev belə sürücülərin cəzalandırıldığını və hətta bəzilərinin xətdən uzaqlaşdırıldığını iddia edir.\n“Xəzər Xəbər”\t“Məmurlardan öncə millət vəkillərinin özlərini ixtisara salmaq lazımdır”


Baş prokurorun müavini beynəlxalq tədbirdə iştirak edib -\nBaş prokurorun müavini beynəlxalq tədbirdə iştirak edib - FOTOLAR\n13:30 18 Dekabr 2019 Oxunub : 3104\nAzərbaycan Respublikasının Prezidenti İlham Əliyevin tapşırıq və tövsiyələrinə uyğun olaraq, Azərbaycan Respublikasının prokurorluq orqanları korrupsiyaya qarşı mübarizənin səmərəliliyinin artırılması istiqamətində fəaliyyətini gücləndirməklə yanaşı, bu sahədə ixtisaslaşmış beynəlxalq təşkilatlarla əməkdaşlığın inkişaf etdirilməsini daim diqqətdə saxlayır.\nBaş Prokurorluğun Mətbuat Xidmətindən Azvision.az -a verilən məlumata görə, dekabrın 16-da Birləşmiş Ərəb Əmirliklərinin Abu-Dabi şəhərində BMT-nin Korrupsiya əleyhinə Konvensiyasına Tərəf Dövlətlərin Assembleyasının 8-ci Sessiyası başlayıb.\nAyrı-ayrı ölkələrin dövlət rəsmilərinin və nüfuzlu beynəlxalq təşkilatların rəhbər şəxslərinin qatıldığı tədbirdə korrupsiyaya qarşı mübarizə sahəsində həyata keçirilib tədbirlər, reallaşdırılan islahatlar və ortaya çıxan problemlər müzakirə edilib.\nTədbirdə ölkəmizi Azərbaycan Respublikasının Baş prokurorunun müavini – Baş prokuror yanında Korrupsiyaya qarşı Mübarizə Baş İdarəsinin rəisi Kamran Əliyevin rəhbərlik etdiyi Azərbaycan Respublikası Prokurorluğunun, Xarici İşlər və Daxili İşlər nazirliklərinin əməkdaşlarından ibarət nümayəndə heyəti təmsil edib.\nKonfransda çıxış edən Kamran Əliyev ölkəmizdə korrupsiyaya qarşı mübarizənin Azərbaycan Prezidenti İlham Əliyevin rəhbərliyi ilə həyata keçirilən tərəqqi strategiyasının mühüm hissəsini təşkil etdiyini, aşkarlıq və şəffaflıq prinsiplərinin ölkəmizin iqtisadi-sosial inkişaf siyasətinin mərkəzində durduğunu bildirib.\nNümayəndə heyətinin rəhbəri ölkəmizdə həyata keçirilən korrupsiyaya qarşı mübarizə tədbirləri, korrupsiyanın qarşısının alınmasında “ASAN Xidmət” modeli, bu sahədə ixtisaslaşmış cinayət təqibi orqanı olan Baş prokuror yanında Korrupsiyaya qarşı Mübarizə Baş İdarəsinin fəaliyyəti, ixtisaslaşmış beynəlxalq təşkilatlarla əməkdaşlıq əlaqələri barədə geniş məlumat verərək, Azərbaycanın BMT-nin Korrupsiya əleyhinə Konvensiyasının implementasiyası ilə bağlı I mərhələni yüksək nəticələrlə tamamlamasını, hazırda isə II icmal mərhələsinin uğurla davam etdirildiyini bildirib.\nTədbirdə Azərbaycan Respublikası Xarici İşlər Nazirliyinin Beynəlxalq təhlükəsizlik idarəsinin rəisi Yalçın Rəfiyev Azərbaycan Respublikasının sədrlik etdiyi Qoşulmama Hərəkatı adından çıxış edərək Hərəkat üzvlərinin korrupsiyanın qarşısının alınmasında və korrupsiyaya qarşı mübarizədə BMT-nin Korrupsiya əleyhinə Konvensiyasına verdiyi önəm, korrupsiyanın təhlükəsizlik, davamlı inkişaf və insan hüquqlarının qorunmasına mənfi təsiri, eləcə də innovativ yanaşmalar və texnoloji yeniliklərdən istifadə ilə korrupsiyaya qarşı mübarizənin əhəmiyyəti barədə konfrans iştirakçılarını məlumatlandırıb.\nKonfrans çərçivəsində Azərbaycan nümayəndə heyəti ilə Tunisin Korrupsiyaya qarşı Mübarizə üzrə Milli Xidmətinin rəisi Çavki Təbibin rəhbərlik etdiyi nümayəndə heyəti arasında görüş keçirilən, cinayətkarlığa qarşı mübarizənin müxtəlif aspektləri, o cümlədən korrupsiyaya qarşı mübarizə sahəsində qarşılıqlı əməkdaşlıq perspektivləri müzakirə edilib. Bu sahədə səylərin birləşdirilməsi məqsədilə Azərbaycan Respublikasının Baş prokuroru yanında Korrupsiyaya qarşı Mübarizə Baş İdarəsi ilə Tunis Respublikasının Korrupsiyaya qarşı Mübarizə üzrə Milli Xidməti arasında korrupsiyaya qarşı mübarizə sahəsində əməkdaşlığa dair Anlaşma Memorandumu imzalanıb.\nBundan başqa, Azərbaycan nümayəndə heyəti ilə Beynəlxalq Anti-Korrupsiya Akademiyasının icraçı direktoru xanım Kristian Pohn-Hufnaglın rəhbərlik etdiyi nümayəndə heyəti arasında ikitərəfli görüş keçirilib. Azərbaycanın təşkilatın ən aktiv üzvlərindən olduğunu məmnunluqla qeyd edən xanım Pohn-Hufnagl, ölkəmizin qurumun fəaliyyətinə verdiyi töhfələrə görə minnətdarlığını bildirib.\nKamran Əliyev öz növbəsində Azərbaycanın qurumun akademik proqramlarında geniş təmsil olunduğunu, bunun əməkdaşların peşəkarlığının artırılmasında mühüm rol oynadığını bildirib. Görüşdə həmçinin Akademiyanın Anti-Korrupsiya Təlimləri üzrə Magistr proqramının növbəti modulunun 2020-ci ilin aprel ayında Bakı şəhərində keçirilməsinə dair müvafiq sənəd imzalanıb.\nBununla yanaşı, nümayəndə heyətinin üzvləri tədbir çərçivəsində təşkil edilən müxtəlif iclas və panellərə qatılaraq müzakirələrdə fəal iştirak ediblər. Konfransda Azərbaycan nümayəndə heyəti ilə Rusiya Federasiyası, Ukrayna, İtaliya, Monqolustan, Belçika Krallığı, Malaziya və digər ölkələrin, eləcə də bir sıra beynəlxalq təşkilatların nümayəndə heyətləri arasında ikitərəfli və çoxtərəfli görüşlər keçirilərək səmərəli fikir mübadiləsi aparılan, iştirakçılara ölkəmizdə korrupsiyaya qarşı mübarizə sahəsində həyata keçirilən tədbirləri əks etdirən materiallar təqdim edilib.\nTədbirdə Azərbaycan Respublikasının Birləşmiş Ərəb Əmirliklərində fövqəladə və səlahiyyətli səfiri Mahir Əliyev iştirak ediblər.


Traktorçu öldürüləndən sonra montyor kimi qələmə verilib | Azadliq\n“Qardaşımı şantaj edib yüksək gərginlikli cərəyanın altında ağac kəsdiriblər. Cərəyan vurub, qardaşım elə oradaca keçinib. Sonra da buna məsuliyyət daşıyan adamlar puldan basıb işi ört-basdır elədilər”.\nBərdə sakini Qoşqar Məmmədov deyir, bu il iyunun 13-də qardaşı İlqar Məmmədov yüksək gərginlik keçən ərazidə ağac kəsərkən həyatını itirib. Onun sözlərinə görə, bu ölümdə günahkar olan adamlar var. Gileyi də ondandır ki, istintaq orqanı həmin adamlara himayədarlıq göstərərək işi ört-basdır edib:\n“Qardaşım Tərtərdə yaşayırdı, Bərdədəki gübrə zavodunda traktorçu işləyir, kəndlərə gübrə daşıyırdı. Hadisədən 3 gün əvvəl traktorunu yolda saxlayıblar. Hədələyiblər ki, “bu saat səni polisə aparacağıq, traktorun qoşqusunda yaş odun daşıyırsan”. Qardaşım da and-aman eləyib ki, barama üçün kəsilmiş ağacın kötükləridir, ağac budanıb, yarpaqları götürülüb, kötüyü də onsuz da heç nəyə yaramır, evə aparıram ki, odun kimi işlədim”. Qardaşımı qorxudublar, sonra da qarşısında şərt qoyublar ki, “səni bir şərtlə polisə vermirik, bizimçün bir gün pulsuz işlə”.\nQardaşım bir gün pulsuz işləyib. Axşam yenə zəng vurub polislə hədələyiblər, deyiblər ki, ” ya gəl iki gün “Qarabag” çörək zavodunun həyətində pulsuz işlə, ya da yaş ağac kəsdiyin üçün polisə verəcəyik”. Bu dəfə də razılaşıb. Ona yağışlı gündə yüksək gərginlik keçən yerdə ağac kəsdiriblər. İki ağac kəsib, üçüncünü kəsəndə cərəyan vurub öldürüb”.\n“Ətrafdakılar qardaşıma deyiblər ki…”\nQoşqar Məmmədovun sözlərinə görə, ərazidən yüksək gərginlik keçdiyini qardaşı da, ona ağac kəsdirənlər də yaxşı bilirmiş:\n“Hətta ətrafdakılar qardaşıma deyiblər ki, “yağışlı havada təhlükəlidir, ehtiyatlı ol, cərəyan vurar!”. Qardaşım cavab verib ki, 2-3 gündür canımı boğazıma yığıblar”.\nİlqar Məmmədovun 3 övladı varmış. İlk övladı hərbi xidmətini Xöcavənddə döyüş xəttində keçir. Ailənin başçısının faciəli ölümündən sonra qazanc gətirən yoxdur deyə, ailə ən çətin günlərini yaşayır.\nHəmin vaxt Daxili İşlər Nazirliyinin rəsmi saytına istinad edən xəbər saytları yazıblar ki, “… montyor İlqar Məmmədovu ehtiyatsızlıq üzündən cərəyan vurub, o, hadisə yerində keçinib. Ailəsi isə iddia edir ki, İlqar montyor yox, traktorçu olub və işıq diirəyində yox, ağacda olarkən cərəyan vurub.\nBərdə Rayon Prokurorluğundan “Qaynar xətt”ə bildirilib ki, İlqar Məmmədovun ölüm faktı üzrə qurumda araşdırma aparılıb. Onun ehtiyatsızlıq üzündən ölməsi təsdiqlənib və cinayət işi başlanması rədd edilib.\nMəmmədovlar ailəsi isə iddia edir ki, onlara hər hansı qərar göndərilməyib. Yalnız şifahi bildirilib ki, iş bağlanıb.\nHüquqşünas deyir ki…\nHüquqşünas Vaqif Alıyev deyir, Məmmədovlar ailəsi xitam qərarını əldə etməli və qərardan şikayət verməlidir: “Qərardan həm məhkəməyə, həm də baş prokurorluğa şikayət verilə bilər. Ailəyə qərar verilmirsə, rəsmi müraciət edib istəyə bilər. Qərarı ələ aldıqda mütləq tarixinə diqqət yetirilməlidir ki, aldanmasınlar. Qərar ailəyə köhnə tarixlə verilsə, qərardan şikayət etmək müddəti də ötürülmüş hesab olunacaq”. (Azadlig.org)\nYeni dəyişiklik bankların vəziyyətini daha da pisl...


Azərbaycan Sahibkarlar Konfederasiyası Fransada nümayəndəlik açıb - Report.az\nAzərbaycan Sahibkarlar Konfederasiyası Fransada nümayəndəlik açıb\nNümayəndəliyə rəhbər Sərxan Ələkbərov təyin edilib 14 Aprel, 2016 16:21\nBakı. 14 aprel. REPORT.AZ/ Bu ilin aprel ayında Azərbaycan Sahibkarlar (İşəgötürənlər) Təşkilatları Milli Konfederasiyasının (ASK) Fransada nümayəndəliyi açılıb. Konfederasiyanı Fransada Sərxan Sabir oğlu Ələkbərov təmsil edəcək. Bu, ASK-dan "Report"a daxil olan məlumatda bildirilib.\nASK-nın Fransadakı nümayəndəsinin əsas işi bu ölkədəki sahibkarlar üçün Azərbaycanda tərəfdaşların axtarıb tapılması, xarici ölkələrdə investisiya imkanlarının araşdırılması, ASK-nın icra etdiyi proqram və layihələrin yerinə yetirilməsində yaxından iştirak, sahibkarlığın inkişafı ilə əlaqədar müxtəlif təklif və hesabat proqramları hazırlamaqdan ibarət olacaq.\nBununla da ASK-nın xarici ölkələrdə nümayəndəliklərinin ümumi sayı 14-ə çatdırılıb.\nQeyd edək ki, S.S.Ələkbərov 1983-cü il noyabrın 27-də Bakı şəhərində anadan olub. O, 2000-2002-cü illərdə Qərb Universitetinin beynəlxalq əlaqələr fakültəsinə daxil olub. Universitetdə təhsil aldığı dövrdə YAP-ın Səbail rayonu üzrə gənclər təşkilatının sədr müavini seçilib. 2003-ci ildə Fransanın İSCİD Biznes Universitetinin iqtisadi əlaqələr fakültəsinə daxil olub, 2007-ci ildə oranı bitirib.\n2005-2006-cü illərdə təhsil aldığı Çinin Makau Universitetində 10 fransız tələbədən biri kimi ixtisasını biznesin təşkili üzrə ingilis dilində davam etdirib. Təhsilini beynəlxalq ticarət üzrə magistr proqramı ilə sona çatdırıb. ISCID-də oxuduğu illərdə bank və sığorta şirkətində təcrübə keçib (AGF Conseil, BNP Paribas) 2008-2012-cü illərdə Parisdə “RPA Process Technologies” şirkətində alış üzrə baş mühəndis, 2012-2015-cü illərdə Fransanın “Alstom” şirkətində turbin biznes ehtiyyat hissələri üzrə baş alıcı vəzifələrində işləyib. 2015-ci ildən isə “SER expert consulting” şirkətinin təsisçisi və baş direktorudur.


Bu günlərdə Kiyevdə güləş üzrə beynəlxalq turnir start götürdü. Ukraynanın məşhur pəhləvanlarının və məşqçilərinin xatirəsinə keçiriləcək ənənəvi yarışda ölkəmizi sərbəst və qadın güləşçilər təmsil etdi.\nMaraqlıdı ki, Kiyevə yollanan heyətdə bir çox tanınmış güləşçilər yer almamışdı. Bu güləşçilər arasında Toğrul Əsgərov, Hacı Əliyev, Şərif Şərifov və Mariya Stadnik var. Azərbaycan güləşinin aparıcı simalarının Kiyevə aparılmaması hər kəsdə sual yarada bilər. Olmaya, bu güləşçilər artıq karyeralarını bitirirlər, millidən uzaqlaşırlar?\nBu sualla "Futbol+” qəzetinin əməkdaşları Güləş Federasiyasının mətbuat katibi Sərxan Musalıya müraciət edib. Musalı hər bir güləşçisinin səfərə çıxmaması üçün fərqli səbəblər söyləyib:\n"Toğrul Əsgərov təlim-məşq toplanışlarında iştirak edirdi. Bir qədər artıq çəkisi var idi. Bu problemi tədricən yoluna qoymağı planlaşdırırdı. Təbii ki, birinci lisenziya xarakterli turnirdə iştirakı gözlənilmirdi. İkinci analoji yarış üçün planlaşdırılmışdı. Tədricən formaya düşürdü. Kiyev turnirində də 79 kq-da iştirak etməliydi. Olimpiya çəkisi isə, bildyiniz kimi, 74 kq-dı. İkinci lisenziya turnirinə kimi çəkisini 74 kq-a salmalı idi. Amma komanda fevralın 7-də Dağıstana təlim-məşq toplanışına getməmişdən öncə zədələndi. Bu üzdən adı siyahıdan çıxarıldı. Ondan sonra hələ də məşqlərdə iştirak etmir, zədəsini tam sağaltmayıb. Onunla bağlı durum qeyri-müəyyəndi, sual altındadı. Necə olacağı, karyerasını davam etdirib-etdirməyəcəyi bilinmir. Bununla bağlı özü qərar verməlidi. Təbii ki, federasiya olaraq onun güləşməsinin tərəfdarıyıq və bunun üçün əlimizdən gələni edirik”.\nSərxan bəy üçqat dünya çempionu Hacı Əliyevlə bağlı bunları söylədi: "Hacı lisenziya xarakterli turnirə hazırlaşdığı üçün bu yarışa qatılmayıb. Bir müddət Bakıda bərpa prosesi keçdi. Tədricən formaya düşür. İnşallah, ondan da lisenziya gözləyirik. Ümumiyyətlə, onu da əlavə edim ki, Kiyev turniri bəzi çəkilərdə lisenziya xarakterli turnirlərə kimlərin qatılacağını müəyyənləşdirmək baxımından bir sınaqdı”.\nFederasiya rəsmisi qadınlardan ibarət yığmanın lideri Mariya Stadniklə yanaşı, Tokio Yay Olimpiya Oyunlarına lisenziyanı təmin edən, olimpiya, dünya və Avropa çempionu Şərif Şərifovun heyətdə yer almamasını isə belə əsaslandırdı: "Stadnik hazırda yaşadığı Lvov şəhərində təlim-məşq toplanışını davam etdirir. Orda komanda, sınaqçı-rəqiblər var. Onun ilk qatılacağı yarış martın 4-7-də İtaliyada keçiriləcək turnir olmalıydı. Amma bu da sual altındadı. Böyük ehtimalla apreldə təşkili planlaşdırılan Avropa çempionatında mübarizə aparacaq. Bilirsiz ki, Mariya Stadnik Şərif Şərifovla birgə Tokio Olimpiadasına lisenziyanı təmin edib. Bu üzdən hər ikisi lisenziya xarakterli turnirlərdən azaddı. Amma Olimpiadaya qədər formada qalmaq üçün ən azı bir-iki yarışda iştirakları planlaşdırılıb. Stadnikdən fərqli Şərifov yüz faiz İtaliyadakı turnirə qatılacaq. Yəqin ki, ondan sonra Avropa çempionatında da güləşə bilər. Üstəlik, Şərifin bu il yarış təcrübəsi də var. Fransada keçirilən turnirdə güləşmişdi. Zədələndiyinə görə yarışı başa vura bilmədiyi də məlumdu”.\nMilli komandamızda kütləvi YOLUXMA\nŞok xəbər: Olimpiya çempionumuz koronavirusa yoluxdu\nQurban Qurbanov dözmədi, narazılıq etdi: "Bizə qarşı belə oynamaq olmaz!"


Elnarə Abbasova: "Göz yaşlarımı saxlaya bilmədim"\n19:22 15.05.2017 (Yenilənib 22:50 15.05.2017)\nCəmi 184 kq (82+102) nəticə göstərən Elnarə Abbasova bürünc medal qazanıb\nBAKI, 15 may — Sputnik. Bakıda keçirilən IV İslam Oyunlarında ağır atletika yarışları davam edir. Bu gün çəkisi 63 kq olan qadınlar körpücük üzərinə çıxıblar. Burada Firuzə İbrahimova və Elnarə Abbasova medal uğrunda mübarizə aparıblar. Abbasova birdən qaldırma hərəkətində 82 kq, təkanla qaldırma hərəkətində isə 102 kq-ı ram edib.\nSputnik Azərbaycan xəbər verir ki, cəmi 184 kq (82+102) nəticə göstərən atletimiz bu çəkidə bürünc medal qazanıb.\n"Belə bir nəticəni gözləmirdim və çox sevincliyəm. Mən əziyyətimi çəkən məşqçilərimə təşəkkürümü bildirirəm və qarşılarında baş əyirəm. Yarış zalında göz yaşlarımı saxlaya bilmədim. Bu, mənim sevinc göz yaşlarım idi" — Abbasova yarışdan sonra bildirib.


Dövlət başçısının prioritet elan etdiyi sahələrdən biri də mebel istehsalıdır. Prezident İlham Əliyev hətta müşavirələrdən birində məmurları yerli mebellərdən istifadə etməyə çağırmışdı. Lakin qeyri-neft sektorunun inkişafı istiqamətində ciddi işlərin görüldüyü son iki il ərzində ölkəmizin mebel sahəsində idxaldan asılılığı nəinki azalıb, əksinə, artıb.\nAçıqlanan son statistikaya görə, Azərbaycan mebel idxalını 16% artırıb. Ötən ilin müvafiq dövründə isə mebel və onun hissələri ümumi idxalda 1,19% pay təşkil edib. Bu ilin yanvar-fevral ayları ərzində Azərbaycan 13,447 milyon ABŞ dolları dəyərində mebel və onun hissələrini idxal edib.\nDövlət Gömrük Komitəsinin verdiyi xəbərə görə, bu isə ötən ilin müvafiq dövründən 15,9%, yaxud da 1,842 milyon dollar çox olub. Hesabat dövründə mebel idxalının Azərbaycanın ümumi idxalında payı cəmi 0,93% olub. Qeyd edək ki, ötən ilin müvafiq dövründə mebel və onun hissələri ümumi idxalda 1,19% pay təşkil edib.\nBu isə çox ciddi rəqəmdir. Mebel və onun hissələrinin idxalının artmasının əsas səbəbi nədir? Niyə müvafiq məhsulların bir çoxunun yerli istehsalı yoxdur? Ölkəmizdə tələbat daha çox yerli, yoxsa xarici mebelədir?\nMebel satıcıları son illər tələbatın azaldığını dilə gətirirlər. Onların sözlərinə görə, iki-üç il öncə mebelə tələbat daha çox olub. Satıcılar ölkəyə mebel idxalının artmasının səbəbini gömrükdəki şəffaflaşma ilə əlaqələndirirlər. Digər bir səbəb isə odur ki, Azərbaycanda mebelin hazırlanmasında istifadə olunan taxta və laminat materialları istehsal olunsa da, parçası və digər bəzək detalları xaricdən gətirilir. Bu sahədə asılılıq demək olar ki, aradan qalxmayıb.\nAdının çəkilməsini istəməyən satıcı Musavat.com-un əməkdaşına bildirib ki, Azərbaycanda mebel istehsal olunur, ancaq bir çox hissələri xaricdən gətirilir: “Mebelin əsas sütununu təşkil edən taxta və laminat materialı Azərbaycanda yetərincə istehsal olunur. Əsas zavodları isə Masallıdadır. Lakin eyni materiallar Rusiya, Türkiyə və Çindən də gətirilir. Xarici mareiallar keyfiyyət baxımından üstün olur. Çünki onlarda texnika daha güclü inkişaf edib və mütəxəssiləri çoxdur. Mebellərin digər hissələri, güzgü, parçalar, bəzək elementləri isə birmənalı olaraq idxal olunur. Ölkəmizdə bunların istehsalı yoxdur. Mebelləri hazır formada idxal edən əsasən böyük şirkətlərdir ki, bunlardan ən populyarı “Saloğlu” və “Embowood”dur. Ancaq onlarda qiymətlər də bizimkindən bahadır. Çünki eyni modeldə olan mebelin yerli istehsalı ilə xaricdən gətiriləni arasında ən azı ikiqat qiymət fərqi olur. Təbii ki, buna müvafiq olaraq keyfiyyət də idxal mallarında daha yüksəkdir”.\nDigər satıcılar deyir ki, əhalinin əksər hissəsi maddi təminatına görə aşağı təbəqəyə məxsus olduğundan yerli mebellərə, yəni Bakıda sexlərdə yığılan mallara tələbat daha çoxdur: “Bu baxımdan son illər yerli istehsal da artmaqdadır. Yumşaq mebellərin ölkəmizdə baha olmasının səbəbi isə onun əsasını təşkil edən parça və içlik materiallarının Türkiyədən gətirilməsidir. Azərbaycanda mebel istehsalı üçün istfadə olunan parça növləri demək olar ki, istehsal edilmir. Bu baxımdan parçanın metrəsi 5-20 manat arasında dəyişir. Elə parça var ki, 40-50 dollara satılır. Yumşaq mebelin qiymətini də məhz parçanın qiyməti müəyyənləşdirir. Çünki xərclər arasında bu detal mühüm yer tutur. Eyni modeldə olan divan dəstinin qiyməti parçasından asılı olaraq qat-qat baha başa gələ bilər”.\nBu sektorun digər bir problemi isə yerli sexlərdə yetərli texnikanın və mütəxəssislərin olmamasıdır. Satıcılar deyir ki, Azərbaycanda əsasən standart , yəni dörkünc formalı stol və stullar istehsal olunur. Oval və ya bəzəkli formada olan mebellər isə Türkiyədən sifariş olunur: “Bu səbəbdən qiymətlər arasında da kəskin fərq mövcuddur. Məsələn, eyni materialdan olan dördkünc oturacaqlı yerli istehsal olan stul 30 manatdırsa, onun oval formada olan xarici istehsalı 100 manata başa gəlir. Qiymətlərdə ən azı 2-3 dəfə fərq yaşanır. Lakin səliqə, dizayn və keyfiyyət baxımından fərq ilk baxışdan özünü göstərir. Səbəb isə odur ki, bizdə avadanlıq yoxdur, texnoloji avadanlıqlar çatışmır, çox baha olduğu üçün alıb gətirə bilmirik”.\nQeyd edək ki, xaricdən idxal olunan mebellərin qiyməti 3000 manatdan başlayır. Yerli istehsal olunan yataq və qonaq dəstlərinin qiyməti isə materialından asılı olaraq 1200-2000 manat arasında dəyişir. Yerli istehsal olan divan dəstlərinin qiyməti isə parçasından və modelindən asılı olaraq 700-1500 manat arasındadır. Eyni məhsulun xarici istehsalı isə 1500 manatdan başlayır.\nMebel istehsalı ilə məşğul olanların əksəriyyəti orta sahibkarlar olduğu üçün bahalı avadanlıqların alınıb gətirilməsi onların imkanları xaricindədir. Bu sahənin inkişafı üçün iri mebel istehsalı müəssisələrinin yaradılmasına ehtiyac var ki, onlar xarici ölkələrdəki ən müasir avadanlıqlarla təmin olunsun və mebellərin bütün detalları ölkə daxilində istehsal edilsin. Həmçinin bu müəssisələrdə çalışmaq üçün xaricdə təcrübə keçmiş mütəxəssislərə tələbat da böyükdür. Bu baş tutarsa, həm ölkə, həm mebel sektoru, həm də alıcılar yaxşı şərtlər formalaşdıra bilər.\nİqtisadçılar isə hesab edir ki, mebel idxalının artımını şərtləndirən əsas məsələ son zamanlar gömrük sistemində şəffaflığın artırılması ilə bağlı həyata keçirilən tədbirlərdir. Əvvəlki dönəmlərdə bu məhsulların böyük əksəriyyəti qeydiyyata alınmırdısa, hazırda qeydiyyata alınma prosesi xeyli şəffaflaşıb. Bu hal statistik göstəricilərə öz təsirini göstərib.


AZƏRTAC-ın bölgə müxbiri xəbər verir ki, rayon rəhbərliyinin, müəllim və valideynlərin iştirakı ilə keçirilən tədbirdə Təhsil şöbəsinin müdiri Anar Məcidov çıxış edərək, oğuzlu məzunların uğurlarından danışıb. Bildirib ki, bu il ali məktəblərə qəbul olunmaq üçün sənəd vermiş məzunlardan 212 nəfəri tələbə adını qazanıb. Qəbul imtahanlarında məzunlardan 41 nəfəri 500-700 bal arasında, o cümlədən 6 nəfər 600 baldan yuxarı nəticə göstərib. Tələbələrin 141 nəfəri ödənişsiz, 71 nəfəri isə ödənişli ixtisaslar üzrə oxumaq hüququ qazanıb. Ödənişsiz ixtisaslara qəbul olunanların sayı ötən illə müqayisədə 7 faiz artıb. Eyni zamanda, builki məzunlardan 93 nəfəri orta ixtisas məktəblərinə qəbul olunub.\nBildirilib ki, bu il fənn olimpiadalarında medal qazanan iki məzun seçdikləri ali məktəbə imtahansız qəbul olunmaq imkanı əldə etsələr də, onlardan yalnız biri bu hüquqdan istifadə edib. Digər məzun isə qəbul imtahanında topladığı bala əsasən tələbə adını qazanıb.\nTədbirdə rayon icra hakimiyyətinin başçısı Eyvaz Qurbanov və Milli Məclisin ailə, qadın və uşaq məsələləri komitəsinin sədri, professor Aqiyə Naxçıvanlı tələbə adını qazanan gəncləri təbrik edib, onlara təhsildə uğurlar arzulayıblar.\nQəbul imtahanlarında yüksək nəticə göstərən məzunlar qiymətli hədiyyələrlə mükafatlandırılıb.


Unutduğunuz 10 böyük ad aktyoru Seinfeld-də - Tv Xəbərləri - Noyabr 2021\nUnutduğunuz 10 böyük ad aktyoru Seinfeld-də\nBryan Cranston-dan Teri Hatcher-ə qədər çox sayda məşhur məşhur Seinfeld-də unudulmaz bir görünüşü ilə Hollivudda ilk izlərini qoydu.\nNetflix komediya xüsusi Jerry əvvəl Seinfeld 2017-ci ilin payızında televiziya nəhənginin bütün zamanların ən böyük televiziya şouslarından birində rol almamışdan əvvəl populyar bir komik yol olduğunu xatırladan bir başlıq ilə gəldi. Seinfeld , 80-ci illərin sonlarından 90-cı illərin sonlarına qədər NBC-də yayımlanan heç bir şey haqqında bədnam şəkildə nümayiş olunan şou, böyük məşhurlardan əvvəl çox sayda Liste istedadını səsləndirdi. Bu gün unutduğunuz 10 aktyora baxırıq Seinfeld .\nLarry David məşhur yazdı George Costanza vəkil etdiyi kimi Seinfeld . Jerry və George şouda pilotlarını seçərkən, Jeremy Piven George rolunu oxuyan Michael rolunu oynadı. Deyəsən daha çox saçları var idi Ətraf . Hmm.\nGeorge və Jerry'nin pilotundan danışarkən, kimsə Elaine rolunu oynamalı idi, eləmi? Mariska Hargitay, gələcək ulduz Qanun və Sifariş: SVU , Elaine üçün oxuyan bir aktrisa rolunu oynadı.\nPennywise-dan Ronald McDonald-a qədər olan bütün məşhur klounların içərisində, Jon Favreau-nun oynadığı uşaq əyləncəsi Eric Clown'a xüsusi bir səs-küy verməliyik. Rolling Stone sıralanır Seinfeld Bütün Zamanların Ən Böyük 100 Şousu siyahısında 5-də və aktyor / rejissor da jurnalın 1 nömrəli seçimində yer aldı. Favreau özünü HBO-nun unudulmaz bir hissəsində oynadı Sopranos .\nBunda Sopranos Bölüm, Favreau, epizod hazırlayan Janeane Garofalonun oynadığı bir filmə rəhbərlik edirdi. Janeane, Seinfeld-də Jeannie idi. Onu və Jerry 'böyük bir öpüşmə uyğunluğu' əldə etdilər. İlə başlayan iki hissədə idi Dəvətnamələr .\nRolling Stone-un bütün zamanların ən yaxşı TV şoularından danışarkən, Pis qırılma siyahını 3. sırada etdi. Tanınmış AMC dramasında Walter White rolu ilə başlamasından 14 il əvvəl, Bryan Cranston Seinfeld bədnam yenidən hədiyyə edən diş həkimi Tim Whatley.\nBryan Cranston'un ekrandakı həyat yoldaşı bir Seinfeld anı da! Gələcək avtomobil yuma operatoru və problemə düşmüş vicdanı Skylar White olan Anna Gunn bu hissədə yer alırdı Eynək , Jerry'nin sevgilisi Amy. Xatırlayırsınız ki, bu idman salonunda Corcun eynəyinin oğurlandığı epizoddur. Bu əslində a Seinfeld yazıçı.\nBiz bitməmişik Pis qırılma aktyorlar! Saul Goodman aka Jimmy McGill'i təyin edən adam, daha yaxşı tanıdığımız bir xarakter Pis qırılma spinoff Saul'u yaxşı çağırın , həmçinin açıq idi Seinfeld . Bob Odenkirk Mövsüm 8 bölümündə idi Tərk , tezliklə Elaine atan həkim olmaq.\nSeinfeld standuplar və komediya aktyorları üçün olduqca meydança ola bilər. Patton Oswalt, Sezon 6 bölümündə onu George'a geri verir Divan bir video mağazası katibi kimi. Video mağazalarını xatırlayırsınız? Bu bir şey idi. Bunları darıxırıq. Həqiqi üçün.\nStiflerin anası həmişə belə davam edir! Əvvəl Amerikan Piroqu və Qanuni Sarışın filmlərdə, Jennifer Coolidge Jodi rolunu oynadı, Jerry'nin pulsuz işləmək üçün əhəmiyyət verməyən masaj terapisti dost. Bəlkə də Jerry 'əyilmək və çəkilməyi' öyrənməkdən əziyyət çəkirdi.\nLois Lane-dən Lois və Clark Lex Luthorun CW-dəki anasına Super qız , Teri Hatcher həmişə ümidsiz bir ev xanımı olmaqdan daha çox olmuşdur. O, hətta Ceyms Bond film! O var Seinfeld 4-cü Mövsüm epizodu sayəsində öz davamında və # 233, İmplant . Bunlar, şair köynəyindəki bu qədər səs-küy kimi, Nyu-Yorkdakı heç bir şey buzdağının yalnız bir hissəsidir. Danny Strong, Amanda Peet, Chris Parnell, Lauren Graham, Megan Mullally, Kyle Gass, Marcia Cross, Kathy Griffin, şou yaxınlaşan impiçment qaçışı əsnasında çoxları dişlərini kəsdi (və Kristin Davis məsələsində dişlərini fırçaladı). Bəli, o serialın finalını da sevmədik, amma Seinfeld görüşü daxilində Həvəsinizi cilovlayın 2009-cu ildə bunun əvəzini çıxdı. Şouda aktyor Topher Grace-in izni ilə şou içərisində bir-birinə yaxın olan tam bir epizod da var. İndi yalnız Topher öz sərbəst buraxılmasının bir yolunu tapsaydı Ulduz müharibələri əvvəlcədən redaktə edin.\ntəpənin kralı boomhauer mem


Paşinyan partiyadaşları ilə qapalı görüş keçirir Yeni Sabah\n26 İyl 2021 17:55\nİyulun 26-da "Vətəndaş Müqaviləsi" partiyasının ofisində Ermənistan baş naziri vəzifəsini icra edən Nikol Paşinyan yeni seçilmiş parlamentin deputatları ilə qapalı görüş keçirir.\nYenisabah.az «Armenian News»a istinadla xəbər verir ki, iclasdan əvvəl "Vətəndaş Müqaviləsi" partiyasından olan millət vəkili Hraçya Akopyan jurnalistlərə bildirib: “Gündəm barədə heç bir şey bilmirəm”.\nParlament komissiyaları sədrliyinə namizədlər məsələsinin müzakirə edilib-edilməyəcəyi sualına o belə cavab verib: “Bu məsələ ilə əlaqədar olaraq, artıq insanların özlərini namizəd göstərə biləcəyini və ya başqa adamlar tərəfindən irəli sürülə biləcəyini söylədik. Gələcəkdə fraksiya daxilində seçəcəyik. Bu məsələ hələ müzakirə olunmayıb. "\nHraçya Akopyan görüş zamanı sərhəd problemlərinin müzakirə olunacağını da istisna etməyib.\nQeyd edək ki, Alen Simonyanın Ermənistan Respublikası Milli Məclisinin sədri olacağı, Ruben Rubinyan və Akop Arşakyanın isə vitse-spiker olacağı artıq məlumdur. Müxalifətdən vitse-spikerin kim olacağı hələ məlum deyil.


82 məktəbli qız məhbuslarla dəyişdirildi - VİDEO\nGünAz TV: «Nigeriyada Boko Haram terror təşkilatı tərəfindən qaçırılan məktəbli qızlardan daha 82-nin sərbəst buraxıldığı deyilib»\nBir müddət öncə Nigeriya dövlət başçısı Məhəmməd Buxari, Boko Haram terror təşkilatı tərəfindən 3 il əvvəl Çibok bölgəsindəki məktəblərdən birinə basqın nəticəsində qaçırılan qız uşaqlarının qurtarılması üçün çalışdıqlarını açıqlamışdı.\nBu barədə Nigeriya Rabitə Nazirliyinin sözcüsü Sequn Adeyemi məlumat verib. O, mayın 7-də səhər saatlarında sözü gedən qızların bir gün öncə buraxılmasıyla mediada yazılan xəbərləri təsdiqləyib. Hökümət rəsmilərinin dediyinə görə, Boko Haram terror təşkilatıyla danışıqlarda onlara İsveçrə hökuməti və Beynəlxalq Qırmız Xaç Komitəsi yardım edib.\nFotoda terror təşkilatından azad olunan qızlar paytaxt Abucada prezident Muhammadu Buxari ilə görüşürlər.\nNigeriyanın şimal-şərqindəki Borno əyalətinə bağlı Çibok şəhərindəki bir məktəbə 2014-cü ilin aprelin 14-də basqın təşkil edən Boko Haram xadimləri, 276 qız şagirdi qaçırmışdı. Bu günə Boko Haram xadimlərinin qaçırdığı qız şagirdlərdən 57-i qaçmağı bacararsa da, 219-dan xəbər alına bilməmişdi.


Namiq Cəlilov: "Bu il Marsın Yerə ən yaxın nöqtəyə çatması qabarma qüvvəsini artıra bilər" - Report.az\nNamiq Cəlilov: "Bu il Marsın Yerə ən yaxın nöqtəyə çatması qabarma qüvvəsini artıra bilər"\n"Bu təbiət hadisəsinin Azərbaycana ayrıca təsiri olmayacaq" 25 İyun, 2015 16:32\nBakı. 25 iyun. REPORT.AZ/ "Avqustun 27-də Mars planetinin Yerə ən yaxın nöqtəyə çatması qlobal hadisədir. Əslində, planetlərin bir-birilərinə yaxınlaşması və uzaqlaşması hər zaman baş verir. Bunu nəzərə alsaq, Marsın yerə yaxınlaşması heç bir ciddi fəsad törətməyəcək". Bu barədə "Report"a AMEA-nın N.Tusi adına Şamaxı Astrofizika Rəsədxanasının direktor əvəzi, Günəş və Günəş-Yer şöbəsinin müdiri Namiq Cəlilov bildirib.\nO deyib ki, təkcə Mars yox, bütün planetlərin yaxınlaşması sadəcə okeanın səviyyəsini az da olsa qaldıra bilər: "Odur ki, tək Mars planetinin Yerə yaxınlaşması elə də ciddi fəsadlar törədə bilməz. Həmçinin, bu təbiət hadisəsinin Azərbaycana ayrıca təsiri olmayacaq. Bu proses sadəcə Yer kürəsində qabarma qüvvəsini artıra bilər".\nXatırladaq ki, avqustun 27-də Mars planeti Yerə ən yaxın nöqtəyə yaxınlaşacaq. Həmin gecə Mars fəzanın yerdən görünən ən parlaq göy cismi olacaq və onun yerə yaxınlığı 55 milyon 758 min km olacaq. Bu zaman Mars həm də Günəşə ən yaxın nöqtədə olacaq. Marsın Yerə ən yaxın məsafədən keçəcəyi növbəti tarix isə 2287-ci ildir.


2019-04-11 07:55:50 | TƏDQİQATLAR-ANALITIKA\nAzərbaycan Prezidenti ilə Ermənistanın baş nazirinin Vyanada Ermənistan-Azərbaycan, Dağlıq Qarabağ münaqişəsinin həlli ilə bağlı müzakirələr aparmasından sonra erməni mediası absurd və bir-birinə zidd olan informasiyalar yayır\nGörünür, onlar danışıqların əsl məzmununun geniş ictimaiyyətə məlum olmasından narahatdırlar. Gah Vladimir Putini ittiham edir, gah da İlham Əliyevin sözlərini təhrif etməyə çalışırlar. Ekspertlər isə obyektiv olaraq Azərbaycanın Ermənistanı həm diplomatiyada, həm iqtisadi inkişafda, həm də ordu quruculuğunda xeyli üstələdiyini, geosiyasi aspektdə də Azərbaycanın düşməndən çox üstün olduğunu qeyd edirlər. Bütün bu məqamların fonunda Ermənistan siyasi rəhbərliyinin və ekspert dairələrinin çaşqınlığı və narahatlığı açıq hiss edilir. Həmin bağlılıqda münaqişənin sülh yolu ilə tənzimlənməsi çərçivəsində mövcud vəziyyətin geosiyasi təhlili üzərində geniş dayanmaq istərdik.\nDeməli, Vyanada danışıqlara qədər erməni rəhbərliyi bilirdi ki, tələbləri keçmir.\nMüzakirələrdə İlham Əliyevin öz ədalətli və obyektiv mövqeyini bir daha əminliklə vurğulamasını da Ermənistan və Rusiyada etiraf edənlər var. Məsələn, "Tert.am" portalına müsahibə verən Ermənistan parlamentinin beynəlxalq əlaqələr komissiyasının keçmiş sədri Vaqram Atanesyan deyib ki, Prezident İlham Əliyevin Azərbaycan xüsusi təyinatlıları ilə görüşü zamanı ifadə etdiyi fikirlər göstərir ki, Vyanada Azərbaycanın dövlət başçısı mövqeyindən qətiyyən çəkilməyib (bax: Заявляя о том, что война продолжится, Алиев попытался внушить, что на переговорах с Пашиняном не отступил от своей позиции – Ваграм Атанесян / "Tert.am", 3 aprel 2019).\nRusiyalı ekspert Aleksandr Xramçixin isə hesab edir ki, Vyanada tərəflər heç bir məsələdə razılığa gələ bilməyiblər (bax: "168 жам": Если риторика настолько обострилась, очевидно, что лидеры Армении и Азербайджана не договорились в Вене ни по одному вопросу – Александр Храмчихин о заявлении Д.Тонояна / "Tert.am", 2 aprel 2019). Bütün bunlardan rəsmi İrəvanın çıxardığı nəticə aşağıdakı kimidir: danışıqlar prosesini mümkün qədər çətinə salmaq, ortaya dolaşıq tezislər atmaqla Ermənistan və dünya ictimaiyyətini aldatmaq. İstər müdafiə naziri David Tonoyanın Amerikada pafosla danışması, istərsə də xarici işlər naziri Z.Mnatsakanyanın "Artsax öz yerini tutmalıdır" kimi sərsəm fikirlər söyləməsi arxasında həmin məqam dayanır. D.Tonoyan "yeni ərazilər uğrunda yeni müharibə" tezisi ilə dünyanı özünə güldürdü. Çünki ekspertlər də açıq deyirlər ki, Ermənistan ordusu heç bir şərtlər daxilində Azərbaycan Ordusuna qalib gələ bilməz. Azərbaycanın müdafiə nazirinin "Ermənistan hücum etsə, D.Tonoyanla İrəvanda görüşəcəyik" fikri reallığı əks etdirir.\nTəbii ki, bu vəziyyəti hamı bilir, o cümlədən ATƏT-in Minsk qrupunun həmsədrləri. Belə olmasaydı, ermənilərin havadarları çoxdan başqa cür davranardılar. Deməli, Ermənistanın xarici işlər naziri də əsassız danışır və bu, havaya atılmış boş güllədən başqa bir şey deyildir. Bütün bunlar onu göstərir ki, Vyana danışıqlarından sonra ermənilər daha böyük təşviş içindədirlər. Şəxsən N.Paşinyan Azərbaycan Prezidentinin qətiyyətini, siyasi iradəsini və münaqişədə tutduğu dəyişməz mövqeni öz üzərində hiss etdi. Bəlkə də N.Paşinyan həmin görüşdən sonra siyasətə gəldiyinə çox peşmandır. Ancaq artıq gecdir. Görünür, Ermənistan işğalçı əsgərlərinin Azərbaycan torpaqlarından rədd olması ilə bağlı əmri N.Paşinyan imzalamalı olacaq. Newtimes.az\nBaxış sayı : 946


Kimin pulu çoxdur? » INFORM.az - Information Portal\nINFORM.az » Maqazin » Kimin pulu çoxdur?\n"Forbes" jurnalı ilin ən çox gəlir əldə edən məşhurlarının siyahısını tərtib edib. Rusiya mediasına istinadən birinci yerdə 300 milyon dollarla boksçu Floyd Meyvezerdir. İkinci isə bu il "əsrin oyununda" Floyda məğlub olan digər boksçu Manni Pakyao qərarlaşıb.\nÜçüncü yerdə müğənni Keti Perridir. O, il ərzində 135 milyon dollar qazanıb. Onluq siyahını "One direction" musiqi qrupu, radio aparıcısı Hovard Stern, ifaçı Qart Bruks, yazıçı Ceyms Patterson, aktyor kiçik Robert Dauni, müğənni Teylor Svift və futbolçu Kriştiano Ronaldo tamamlayır.\nQəribədir ki, keçən il üst pillələrdə olan müğənni Beyons bu il 26-cı yerdədir. Onun illik gəliri 54 milyon dollar olub, ötən il isə 115 milyon dollar qazanmışdı. Rusiyalı tennisçi Mariya Şarapova isə 29 milyon dollarla 88-ci pillədədir.\nABŞ Suriya xalqına yardım edir\n26 iyun / 12:40


Azərbaycan postmünaqişə reabilitasiyası və reinteqrasiyası üzrə yeni dünyəvi model təqdim edəcək - AZƏRTAC\nAzərbaycan postmünaqişə reabilitasiyası və reinteqrasiyası üzrə yeni dünyəvi model təqdim edəcək\nQaçqınların və Məcburi Köçkünlərin İşləri üzrə Dövlət Komitəsinin (QMKİDK) sədr müavini Fuad Hüseynov “Böhranlar şəraitində gender ayrı-seçkiliyinin, təlim və tədrisdə bərabərsizliklərin aradan qaldırılması – Azərbaycan nümunəsi” mövzusunda vebinarda çıxış edib.\nQMKİDK-dən AZƏRTAC-a bildirilib ki, Azərbaycan Respublikasının, Efiopiya Federativ Demokratik Respublikası və UNESCO-nun Əddis-Əbəbədəki ofisinin və Azərbaycanın UNESCO üzrə Milli Komissiyasının birgə təşkilatçılığı ilə keçirilən beynəlxalq vebinarın əsas məqsədi ölkəmizin gender bərabərliyi sahəsindəki təcrübəsini Afrika ölkələri ilə bölüşməkdən ibarət olub.\nDövlət Komitəsinin sədr müavini Fuad Hüseynov çıxışı zamanı Azərbaycanda Ermənistanın işğalçılıq və deportasiya siyasəti nəticəsində yaranan qaçqın və məcburi köçkün problemi, onların problemlərinin həlli ilə bağlı həyata keçirilən dövlət siyasəti haqqında məlumat verib. Bildirilib ki, Prezident İlham Əliyevin bu kateqoriyadan olan soydaşlarımızın mənzil-məişət şəraitinin yaxşılaşdırılması, maddi rifah halının yüksəldilməsi üçün verdiyi tapşırıqlar ardıcıllıqla icra olunur. Birinci vitse-prezident Mehriban xanım Əliyevanın keçmiş məcburi köçkünlərə daim diqqət və qayğı göstərdiyi qeyd edilib.\nNəzərə çatdırılıb ki, keçmiş məcburi köçkünlərin sosial problemlərinin həlli ilə bağlı hazırlanan hər bir normativ hüquqi aktda gender bərabərliyi məsələsi də diqqətə alınır. Qadınlara kişilərlə bərabər mənzil, məşğulluq, müavinət, təhsil, səhiyyə sahələrində tətbiq edilən güzəşt və imtiyazlardan yararlanmaq hüququ verilir. Eyni zamanda, keçmiş məcburi köçkünlərin təhsil alması və bu sahədə tətbiq olunan güzəştlərdən yararlanması üçün də imkan yaradılıb. Azərbaycan ərazilərinin 30 ilə yaxın işğal altında olduğu dövrdə həmin rayonlarda fəaliyyət göstərmiş təhsil idarələrinin və məktəblərin müəllim kollektivi keçmiş məcburi köçkünlərin müvəqqəti məskunlaşdığı şəhər və rayonlarda fəaliyyətini davam etdirib.\nVebinar iştirakçılarına bildirilib ki, 2020-ci ilin sentyabrında Azərbaycan Vətən müharibəsində əldə etdiyi tarixi Qələbədən sonra ərazi bütövlüyünü bərpa edib. Keçmiş məcburi köçkünlərin ata-baba yurdlarına qayıtması üçün şərait yaranıb. Ərazilərin minalardan təmizlənməsi, rabitə-kommunikasiya xətləri və infrastrukturun qurulmasından sonra keçmiş məcburi köçkünlərin könüllü, təhlükəsiz, ləyaqətlə qayıdışı həyata keçiriləcək. Böyük Qayıdışdan öncə keçmiş məcburi köçkünlər arasında aparılan sorğu zamanı da gender bərabərliyi, gender və yaşa aid ehtiyaclar məsələsinə diqqət yetirilir, təhsil, məşğulluq kimi məsələlərin həlli ilə əlaqədar olaraq, həm qadınların, həm də kişilərin fikirləri öyrənilir. Bu, eyni zamanda, onların fərdi istəklərinin də qarşılanmasına müsbət təsir edəcək.\nSonda əminliklə bildirilib ki, dövlətimizin başçısının rəhbərliyi ilə aparılan siyasət nəticəsində yaxın illərdə Azərbaycan postmünaqişə reabilitasiyası və reinteqrasiyası üzrə yeni dünyəvi model təqdim edəcək.\nVebinar tədbir iştirakçılarının çıxışları ilə davam edib.\nAZERTAG.AZ :Azərbaycan postmünaqişə reabilitasiyası və reinteqrasiyası üzrə yeni dünyəvi model təqdim edəcək


Prezidentliyə namizədə maraqlı dəstək\n12:15 23.06.2018 (Yenilənib 02:21 24.06.2018)\nBAKI, 23 iyun — Sputnik. Türkiyədə prezidentliyə namizəd Məhərrəm İncənin Ankaradakı böyük mitinqində sürpriz ziyarət baş verib.\nSputnik Azərbaycan Türkiyə mətbuatına istinadla xəbər verir ki, axşam saatlarında nikahları olacaq cütlük Məhərrəm İncəyə dəstək olmaq üçün böyük Ankara mitinqinə gəlib. Gəlinlik geyimində mitinqə gələn qadın Məhərrəm İncənin təəccübünə səbəb olub.\nYeni evlənən cütlük mitinqə qatıldı\n"Mitinqimə uşaqlar, xəstələr, fiziki məhdudiyyəti olan qardaşlarım gəlmişdi, amma gəlinlə bəyin gəlməsi ilk dəfə oldu. Şoka düşdüm. Məni çox xoşbəxt etdiniz. Allah sizi xoşbəxt eləsin. Gəlinlə bəyin telefon nömrəsini alın dostlar. Prezident olduğum zaman onlara qəhvə içməyə gedəcəyəm" deyən İncə cütlüyün telefon nömrəsini alıb.\nMəhərrəm İncə, ziyarət, Türkiyə, mitinq


Leyla Yunusa təzyiqlər dayanmır; vəkillər həyəcan təbili çaldı | Sizinyol.com\nLeyla Yunusa təzyiqlər dayanmır; vəkillər həyəcan təbili çaldı\n“Fiziki ağrıları dözülməzdir; İlin sonuna qədər sağ qala bilməsi sual altına düşür”\n1 saylı istintaq təcridxanasında saxlanılan hüquq müdafiəçisi Leyla Yunus yenidən ona qarşı zorakılığa yol verildiyini bildirib. L.Yunus deyib:\n“Oktyabrın 1-də saat 14.20-14.25 radələrində kamera yoldaşım Nuriyyə Hüseynova mənə hücum edib. Mən TV-yə baxırdım, o, birdən-birə qışqıraraq TV-nin səsinin yüksək olduğunu dedi. Baxmayaraq ki, səs yüksək deyildi. O, yerindən sıçradı, vəhşicəsinə qışqırmağa və pis söyüşlər söyməyə başladı. O, mənə böhtan atacağı ilə hədələdi. Mən özümü qapıya tərəf atdım və qapını döydüm. Qapı, demək olar ki, dərhal açıldı. Nəzarətçi Nəzakət Məmmədovadan məni hücumdan qorumağı xahiş etdim. Nəzarətçinin iştirakı N.Hüseynovanı narahat etmədi (!). O, söyməyə davam edərək, televizorun səsini yüksəltdiyimi dedi! Mən israrla N.Məmmədovadan məni qorumağı xahiş etdim!!! 20-25 dəqiqə sonra N.Hüseynovanı və növbə ilə bütün məhbusları nəzarət nümayəndələri ilə söhbətə aparmağa başladılar. Məni də apardılar. Birinin adı Qulu Nuriyev olan iki mayor məndən izahat yazmağımı istədilər. İmtina edərək, bunun N.Hüseynovanın mənə qarşı ilk hücumu olmadığını bildirdim. Birinci hücumdan sonra da belə bir izahat yazmışdım, həm də bədənimdə qançırlar var idi… Lakin N.Hüseynova kamerada qalmağa və mənə psixoloji işgəncə etməyə davam etdi. Bu zaman mənə töhmət verdilər.\nOktyabrın 2-də saat 9.20-9.35 arası bu iki mayor kameraya gələrək, çərşənbə günü saat 14.20-də TV-nin səsini həddindən artıq yüksəltdiyim üçün mənə töhmət verdilər. Beləliklə, N.Hüseynovadan mənə qarşı işgəncə aləti kimi istifadə etməyə davam edirlər. Sağlamlığıma ciddi ziyan dəyir”.\nBu arada Leyla Yunusun vəkilləri vəkilləri müdafiə etdikləri şəxsin səhhətilə bağlı bəyanat yayıblar. Vəkillər tam məsuliyyətlə L.Yunusun fiziki durumunun son həddə çatdığını bəyan edirlər. Kameranın soyuqluğu üzündən və isti sudan məhrum olan L.Yunusun səhhətinin kəskin şəkildə pisləşdiyi bildirilir. Bundan əlavə, L.Yunusun keçirdiyi 4 cərrahiyyə əməliyyatının da mənfi fəsadlarını göstərdiyi vurğulanır.\n“Belə olan halda bu ilin sonuna kimi L.Yunusun sağ qala bilməsi sual altına düşür, psixoloji durumu sabit olsa da, fiziki ağrılar dözülməzdir”, deyə vəkillər bəyan edirlər.\nSon olaraq, vəkillər Penitensiar Xidmətin rəhbərliyinə həbs-qətimkan tədbiri ev dustaqlığı ilə əvəz edilmirsə, o zaman L.Yunusun təcili şəkildə Penitensiar Xidmətin xəstəxanasına yerləşdirilməsini irəli sürürlər.\nBəyanatı L.Yunusun vəkilləri Xalid Bağırov, Cavad Cavadlı, Fariz Namazlı, Əlaif Həsənov və Elçin Qəmbərov imzalayıblar./Turan/\nçaldı dayanmır; vəkillər həyəcan Leyla təbili təzyiqlər Yunusa


İngilisləri xilas edən azərbaycanlı dünyanı şoka saldı - VİDEO\n29 Yanvar 2015 10:30\n10 426 Baxış\nPublika.Az “II taym” layihəsi çərçivəsində dünya futbol tarixinə adını yazdırmış Tofiq Bəhramov haqqında məılumat verəcək.\nHətta oğulu Bəhram Bəhramov bu yaxınlarda atası ilə bağlı xatirələrini bölüşərkən bele deyib:\n“Oyunçu yalandan yerə yıxılanda həmişə gülüşlə qarşılayardı və yaxınlaşıb həmin oyunçuya deyərdi: “Qalx ayağa, soyuq dəyər sənə””.\nTofiq Bəhramov haqqında sənədli film də çəkilib. ( “Hakim”, “Hakim mərkəzi göstərir”).\nHəmçinin, T.Bəhramov 2006-cı il dünya çempionatına həsr olunan cizgi filminin qəhrəmanı da olub. Bundan başqa 2004-cü ildə vəfat edən ingilis yazıçısı Artur Hopkraft Azərbaycan arbitrinə özünün ən məşhur "Futbol adamı" kitabını həsr edib. A.Hopkraft kitabında belə yazır:


Kəramət Böyükçöl: "Deputat olmaq üçün küçədə kitab satıram" - Fotolar\n17:03 12 Noyabr 2019 1181 dəfə oxunub\n1181 dəfə oxunub\n“Deputat olmaq üçün kitab satıram”\nBu sözləri Kulis.az -a açıqlamasında yazıçı Kəramət Böyükçöl deyib.\nYenidən səyyar şəkildə kitablarını satmağa start verən Kəramət gün başlayandan artıq 250 manatlıq kitab satıb:\n"“Qanun" nəşriyyatında çap olunan kitablarımı kürəyimə sarımışam, birini 12 manatdan satıram. Səhər saat 11-dən bəri 250 manatlıq kitab satmışam. Alıcı çoxdur. Bayaq jurnalist gəlmişdi, alıcının əlindən əməlli müsahibə də verə bilmədim. Sizinlə danışmağa hazırlaşarkən bir oxucum kitabıma 500 manat verdi. Bazar gününə kimi bunu davam edəcəyəm. İlk dəfə 10 gün ərzində 4550 manatlıq kitab satmışdım. Ondan sonra həftəyə 2500 manatlıq “Pozğun” kitabımı satdım.\nBöyükçöl satdığı kitabların pulunu deputatlığa namizədlik üçün sərf edəcəyini deyir:\n“Banka kredit borcum var, onu verəcəyəm. Bir də yarızarafat-yarıciddi bir ideyam var, deputatlığa namizədliyimi vermək. Qalan pulu da təbliğat təşviqat kampaniyasına sərf edəcəyəm. Kampaniyaya şüar da seçmişəm: “Bu seçkidə Kəramət var”\nMəndən qabaq Bəşir Kəsərli, ondan da qabaq Məhəmməd Hadi kitab satıblar. Onların davamçısı deyiləm, mən istəyirəm bu kitab alverinə yumoristik yanaşım, rəng qatım. Bəzən elələri gəlib kitab alır ki, onlara heç kitab lazım deyil, amma nə deyim, adam gəlib kitab istəyir. Qaldı adamların buna qeyri-ciddi yanaşmasına, mən özüm bu cəmiyyətə qeyri-ciddi yanaşan adamam. Onlar mənə ciddi yanaşmasa, nə olacaq ki? Mən hər bir ehtimalı nəzərə almışam.”


'Devil May Cry 5' - Üç baş qəhrəmanın sıralaması (spoiler yoxdur) - Oyun\n'Devil May Cry 5' - Üç baş qəhrəmanın sıralaması (spoiler yoxdur)\nCapcom’un Devil May Cry 5’də Nero, V və Dante’də oynanabilir üç qəhrəmanı var, amma kim yaxşıdır?\nCapcom's Şeytan Ağlaya bilər 5 daha çoxunu yerinə yetirən fantastik bir təcrübədir Ninja Theory’in Dante’nin güman etdiyi puçluq . Musiqi pis, əyani görüntülər təəccüblü, müdirin davaları dəli və döyüş şık, dumanlı və seksualdır. Əlavə olaraq, üç əsas qəhrəman Nero, V və Dante hamısı isti mövzu ilə cəsarət etməyinizə razı olmaz. Ancaq ən yaxşı cin öldürən hansıdır?\nBöyük korlayıcılardan qaçmaq üçün bu sıralamada sadəcə personajların görünüşlərinə, şəxsiyyətlərinə və idarə etməkdən nə qədər razı olduqlarına əsasən qərar veriləcəkdir.\ngöz seğirmə əlaməti\nQara - S\nNero ilə başlamağınız kimdir Şeytan Ağlaya bilər 5 və o, çox bəyənilən bir cəsəddir. Düzdür, o, Dante deyil, amma Casey və Ali Edwards’ın adrenalin vurması sayəsində mübahisəsiz ən yaxşı döyüş musiqisinə sahib olan cazibədar bir qamçı qırıcıdır. Şeytan Tetikleyicisi ilk bir neçə fəsildə onu müşayiət edir. Onun taraklarını və hərəkət dəstini mənimsəmək olduqca asandır və Şeytan Qırıcıları sizi həmişə bir anda çətinliklərdən qurtaracaq möhtəşəm bir qarışıqlıq səbəbidir.\nNero-ya qarşı yeganə cəlbedici şey, onun ətrafında proqnozlaşdırıla bilən bir bükülmənin olması və mahiyyətcə Dantenin solğun bir təqlidi olmasıdır. Hələ idarə etmək əyləncəli və inanılmaz dərəcədə əyləncəlidir, lakin üstün digərinə görə onun haqqında heç bir şey fərqlənmir. Üstəlik, Dante sonradan tanıdıldığı zaman onu qabaqlayarkən, Nico, hipnoz edici görünüşü və kobud Cənubi vurğusu ilə diqqət mərkəzində ən başından donuz çəkir. Qəribə ikili zəhmli bir cütlük yaradır, ancaq texno-geek insanların başı üstə düşəcəklər.\nV - SS\nmələk nömrələrində 4444 nə deməkdir\nV-yə səthi baxışlarım həmişə məni onun daxil olmasına şübhə ilə yanaşırdı, çünki zahirən bəzi dəhşətli döymələri olan iddialı bir emo və şairdən başqa bir şey deyildir. Bununla birlikdə, onun idarə etmək üçün necə əyləndiyi məni çox təəccübləndirdi və hekayənin ortasında, şəxsiyyətinin ağıllı şəkildə ortaya qoyulması sayəsində ona və şəxsi səyahətinə tam yatırım etdim.\nHeç vaxt adının olmaması və yalnız iki günlük yaşı olması barədə tutduğu ifadədən əlavə çox yaddaqalan bir şey söyləmir, lakin özünəməxsus döyüş üslubu fəsillərini Neron-dan daha həyəcanlı edir. Düzdür, Nero və xüsusən Dante ilə müqayisədə onun hərəkət tərzi və komboları uşaq oyunudur, lakin cinləri yaxından və fərdi şəkildə öldürmək üçün uzaqdan bir Griffon və Shadow heyvanını sifariş etmək gülünc dərəcədə razıdır. V eyni zamanda SSG dərəcələrini əldə etmək üçün ən asan olan cəngavər Kabusun hamını və hər şeyi məhv edən çox güclü bir çağırış olması sayəsində.\nV üçün yeganə əskik cəhət, mənə Ələddindən Iaqonu çox xatırladan bir ızgara Griffon ilə müşayiət olunmasıdır.\nDante - SSS\nNecə Dante ola bilməz? Serialın qəlbi və ruhu, yalnız şikayət etdiyim yerə qədər Şeytan Ağlaya bilər 5 nəhayət onun aparıcı adamı kimi oynamaq üçün ondan çox tapşırıq tələb etməsidir. Dante təkcə şirnikləndirici və Michael Jackson sayğısı ilə xarizmatik və hazırcavab deyil, eyni zamanda idarə etmək üçün ən mürəkkəb və mükafatlandırıcı döyüşçüdür. Cəbhəsi, Soul Caliburdan düz bir qılınc və nunchuklarla birlikdə gülüncdür və bir motosikl onunla birlikdə cinləri gəzdirməsi və böyütməsi üçün yarıya bölündü. Oh, bəzi cansız breakdancing hərəkətlərini çəkərək canavarları da məğlub edə bilər.\nV və Neronun özləri kimi oynamaq əyləncəli olmasına baxmayaraq, əllərinizi Danteyə tutduğunuzda, Capcom onu bir anlıq götürüb başqa anime fiqurları ilə oynamağınızı əmr etdikdə əsəbiləşir. Dante həmişə ulduz olub və olmadığı yerdə xoş bir gələcəyi təxmin etmək mümkün deyil.\nCapcom ilə əlaqəli xəbərlərdə, a Resident Evil 2 mod yenidən çox dəyişdirdi Resident Evil 3 və a üçün mod Şeytan Ağlaya bilər 5 Yapon xüsusi Devil Breaker, Monkey Business əlavə edir .\nsol gözün mənəvi mənası\n1221 mələk mənası


Türkel Fuarcılık 2016-cı il təqvimi - Azadliq Xeber\nTürkel Fuarcılık 2016-cı il təqvimi\nTürkiyənin tanınmış sərgi təşkilatçılarından biri olan “Türkel Fuarcılık”, 2016-cı ildə də bir çox sərgi açacaq. Sərgidə tekstil, ev dekorasiyası, məktəb ləvazımatları, kosmetika, inşaat materialları kimi müxtəlif məhsulların tanıtımı və satışı mümkün olacaq. Bunların təqviminə bu linkdən baxa bilərsiniz.\nXatırladaq kı, “Türkel” təşkilatı Rusiya, Ukrayna, Belarus, Baltikyanı respublikalar, Polşa, Almaniya, İtaliya, Yunanıstan, Macarıstan, Danimarka, Hollandiya, İspaniya, Latviya, Rumıniya, Tunis, Misir, İsrail, İordaniya, Livan, Keniya, Qana, Sudan, Suriya, Nigeriya, Venesuela, Kanada, Cənubi Afrika, Sinqapur, Hong Kong, Qazaxıstan, Tatarıstan və Qətər olmaqla, 30-dan çox ölkədə ənənəvi sərgilər keçirir.\nTürkəl Fuarcılık ISO 9001: 2000 Keyfiyyət İdarəetmə sertifikatına malikdir, İstanbul (Mərkəz), Moskva və Almatada ofisləri var.\nTəşkilat tək Tatarıstan, Qazaxıstanla deyil, Azərbaycan, Özbəkistan eləcə də digər türk ölkələri və firmaları ilə işləməyi qarşısına məqsəd qoyub.


Azərbaycan İlahiyyat İnstitutunda “Unibook” sisteminin tətbiqinə başlanılıb - AZƏRTAC – Azərbaycan Dövlət İnformasiya Agentliyi\nAzərbaycan İlahiyyat İnstitutunda “Unibook” sisteminin tətbiqinə başlanılıb\nAzərbaycan İlahiyyat İnstitutu (Aİİ) ilə ölkənin qabaqcıl informasiya texnologiya şirkəti – “Neuron Technologies” arasında müqavilə imzalanıb.\nİnstitutdan AZƏRTAC-a bildirilib ki, müqaviləyə əsasən təhsil müəssisəsində “Unibook” təhsil informasiya idarəetmə sisteminin tətbiqinə start veriləcək.\nAİİ-nin rektoru Ceyhun Məmmədov bildirib ki, təhsil müəssisəsi fəaliyyətə başladığı gündən elektron təhsil sisteminə keçidlə bağlı tədbirlər həyata keçirir, tədris sisteminin müasir texnologiyalar əsasında təşkili və prosesin şəffaflığının təmin etmək məqsədilə yerli və beynəlxalq təcrübəni öyrənir.\n“Neuron Technologies” şirkətinin direktoru İsmayıl Ələkbərov qeyd edib ki, “Unibook” – təhsil informasiya idarəetmə sistemi hazırda Təhsil Nazirliyi ilə birgə layihə çərçivəsində ölkənin nüfuzlu ali təhsil müəssisələrində tətbiq olunur.\n“Unibook” sisteminin institutda tətbiqi çərçivəsində tələbələrin və müəllimlərin elektron məlumat bazasının yaradılması, tədris prosesinin və təhsilin məzmununun elektron idarə edilməsi, elektron qiymətləndirmə, elektron imtahan, interaktiv forum və kommunikasiya, insan resurslarının idarə edilməsi, təqaüdün hesablanması nəzərdə tutulur.\n“Unibook” vasitəsilə tələbələr tədris strukturlarını, avtomatlaşdırılmış altsistemləri özündə birləşdirən vahid informasiya mühitində istənilən fənn üzrə materialları onlayn qaydada əldə edəcək, müəllimlərin mühazirələri ilə tanış olacaqlar. Bütün tələbələrə və müəllimlərə onlayn sistemə giriş imkanı veriləcək və bunun üçün hər bir istifadəçinin xüsusi şifrəsi olacaq.\nQeyd edək ki, “Neuron Technologies” şirkətinin ərsəyə gətirdiyi “Unibook” Təhsil Nazirliyi sistemində geniş tətbiq olunur və nüfuzlu universitetlər təhsil prosesinin idarə edilməsində məhz ona üstünlük verirlər.\nSistem “Made in Azerbaijan” brendi altında bir sıra xarici ölkələrə də ixrac edilir.\nAZERTAG.AZ :Azərbaycan İlahiyyat İnstitutunda “Unibook” sisteminin tətbiqinə başlanılıb